কারবালার ইতিহাস ও রাজনীতি : কারবালার প্রেক্ষাপট\nইতিহাসের রাজনীতি : কারবালার প্রেক্ষাপট\nJuyel Ahmed LitonLast Updated: August 4, 2021\nকারবালার ইতিহাস ও রাজনীতি\n১০ হিজরির জিলহজ্জ মাসের একটি ঘটনা। যায়েদ ইবনে আরকাম রা. থেকে বর্ণিত, তিনি বলেছেনঃ\nقَامَ رَسُولُ اللَّهِ صلى الله عليه وسلم يَوْمًا فِينَا خَطِيبًا بِمَاءٍ يُدْعَى خُمًّا بَيْنَ مَكَّةَ وَالْمَدِينَةِ فَحَمِدَ اللَّهَ وَأَثْنَى عَلَيْهِ وَوَعَظَ وَذَكَّرَ ثُمَّ قَالَ : أَمَّا بَعْدُ أَلاَ أَيُّهَا النَّاسُ فَإِنَّمَا أَنَا بَشَرٌ يُوشِكُ أَنْ يَأْتِيَ رَسُولُ رَبِّي فَأُجِيبَ وَأَنَا تَارِكٌ فِيكُمْ ثَقَلَيْنِ أَوَّلُهُمَا كِتَابُ اللَّهِ فِيهِ الْهُدَى وَالنُّورُ فَخُذُوا بِكِتَابِ اللَّهِ وَاسْتَمْسِكُوا بِهِ. فَحَثَّ عَلَى كِتَابِ اللَّهِ وَرَغَّبَ فِيهِ ثُمَّ قَالَ : وَأَهْلُ بَيْتِي أُذَكِّرُكُمُ اللَّهَ فِي أَهْلِ بَيْتِي أُذَكِّرُكُمُ اللَّهَ فِي أَهْلِ بَيْتِي أُذَكِّرُكُمُ اللَّهَ فِي أَهْلِ بَيْتِي \nসেহরি ও ইফতারের সময়সূচি ২০২২ | সেহরি-ইফতার\n“রাসূলুল্লাহ ﷺ মক্কা-মদীনার মধ্যবর্তী খুম নামক কুপের পাশে আমাদের সামনে খুৎবা দিতে দাঁড়ালেন। আল্লাহর হামদ, ছানা পাঠ ও নসিহত করার পর তিনি বললেনঃ “পর কথা হলো, হে মানবজাতি, আমি একজন মানুষ। অচিরেই আমার প্রতিপালকের পক্ষ থেকে (মৃত্যুর) বার্তাবাহক আসবেন এবং আমি তাঁর ডাকে সাড়া দেব। আর, আমি তোমাদের জন্য দুটি ভারি (গুরুত্বপূর্ণ) বিষয় রেখে যাচ্ছি। প্রথমটি আল্লাহর কিতাব। এতে রয়েছে হেদায়াত ও নূর। অতোএব তোমরা আল্লাহর কিতাবকে গ্রহণ করো এবং শক্তভাবে আঁকড়ে ধরো।” এরপর তিনি ﷺ আল্লাহর কিতাবের ব্যাপারে গুরুত্বারোপ করতে লাগলেন। এরপর বললেনঃ “এবং (দ্বিতীয়টি হলো) আমার আহলে বায়েত। আমি আমার আহলে বায়েতের ব্যাপারে তোমাদেরকে আল্লাহর কথা (আল্লাহর ভয়) স্মরণ করিয়ে দিচ্ছি।” তিনি ﷺ এ কথাটি তিনবার পুনরাবৃত্তি করলেন। [সহীহ মুসলিম; কিতাবু ফাদ্বায়িলুস সাহাবা]\nএকই সাহাবি থেকে বর্ণিত আরেকটি রেওয়ায়াত হচ্ছে-\nوَعِتْرَتِي أَهْلُ بَيْتِي وَلَنْ يَتَفَرَّقَا حَتَّى يَرِدَا عَلَىَّ الْحَوْضَ فَانْظُرُوا كَيْفَ تَخْلُفُونِي فِيهِمَا\n“এবং (দ্বিতীয়টি হলো) আমার স্বজন-আহলে বায়েত। এরা হাউযে কাউছারে পৌঁছানোর পূর্বে একে অপর থেকে আলাদা হবে না। অতোএব খেয়াল রাখবে যে, তোমরা এদের সাথে কীরূপ আচরণ করো।” [সুনান আত-তিরমিযি; কিতাবুল মানাকিব]\n৬১ হিজরির মুহররম মাসের একটি ঘটনা। আনাস রা. থেকে বর্ণিত, তিনি বলেছেনঃ\nأُتِيَ عُبَيْدُ اللَّهِ بْنُ زِيَادٍ بِرَأْسِ الْحُسَيْنِ عَلَيْهِ السَّلاَمُ فَجُعِلَ فِي طَسْتٍ فَجَعَلَ يَنْكُتُ وَقَالَ فِي حُسْنِهِ شَيْئًا فَقَالَ أَنَسٌ كَانَ أَشْبَهَهُمْ بِرَسُولِ اللَّهِ صلى الله عليه وسلم\n“উবায়দুল্লাহ ইবনে যিয়াদের (ইয়াযিদ কর্তৃক নিয়োজিত কুফার গভর্নর) সামনে সায়্যিদুনা হুসাইন আ. -এর কর্তৃক মাথা নিয়ে একটি থালায় উপস্থাপন করা হলো। তখন সে (ইবনে যিয়াদ) একটি ছড়ি দিয়ে হুসাইনের মাথায় খোঁচাখুঁচি করতে লাগল এবং (উপহাসের ভঙ্গিতে) তাঁর সৌন্দর্য নিয়ে কিছু কথা বলল। তখন আনাস বললেনঃ এই চেহারা (তুই যাকে অপমান করছিস) রাসূলুল্লাহ ﷺ-এর চেহারার সাথে সবচেয়ে বেশি সাদৃশ্যপূর্ণ ছিল।” [সহীহ বুখারী; কিতাবু ফাদ্বায়িলি আসহাবিন নাবী]\n১০ হিজরি থেকে ৬১ হিজরি- মাত্র ৫০ বছরের ব্যবধানে কী এমন হয়ে গেল যে, এ উম্মত তাঁদের নবীর সন্তানদের সাথে এত বড় বর্বরতা প্রদর্শন করে ফেলল? নবীয়ে আকরাম ﷺ-এর রেখে যাওয়া আমানতের (আহলে বায়েত) প্রতি এ উম্মত এত বড় খেয়ানত কীভাবে করল? কী কী উদ্দেশ্য, কোন কোন ঘটনা ১০ই মুহররম কারবালায় আহলে বায়েতের নির্মম শাহাদাতের পেছনের কারণ হয়েছিল? কারও প্রতি বিদ্বেষবশত নয়; বরং রাসূলে আকরাম ﷺ-এর আহলে বায়েতের প্রতি শ্রদ্ধা ও ভালোবাসাবশত এ সত্যটি আমরা জানতে চাই। এ সত্য যাচাইয়ের আমরা আহলে সুন্নাতের হাদিসের কিতাবসমূহকে আমাদের মূল উৎস হিসেবে গ্রহণ করব।\nআমাদের ইতিহাসের ৫টি যুগ\nনুমান ইবনে বাশীর রা. বর্ণনা করেছেন হুযায়ফা রা.-এর সূত্রে, রাসূলুল্লাহ ﷺ বলেছেনঃ\nتَكُونُ النُّبُوَّةُ فِيكُمْ مَا شَاءَ اللَّهُ أَنْ تَكُون ثُمَّ يَرْفَعُهَا إِذَا شَاءَ أَنْ يَرْفَعَهَا ثُمَّ تَكُونُ خِلَافَةٌ عَلَى مِنْهَاجِ النُّبُوَّةِ فَتَكُونُ مَا شَاءَ اللَّهُ أَنْ تَكُونَ ثُمَّ يَرْفَعُهَا إِذَا شَاءَ أَنْ يَرْفَعَهَا ثُمَّ تَكُونُ مُلْكًا عَاضًّا فَيَكُونُ مَا شَاءَ اللَّهُ أَنْ يَكُونَ ثُمَّ يَرْفَعُهَا إِذَا شَاءَ الله ُأَنْ يَرْفَعَهَا ثُمَّ تَكُونُ مُلْكًا جَبْرِيّاً فَتَكُونُ مَا شَاءَ اللَّهُ أَنْ تَكُونَ ثُمَّ يَرْفَعُهَا إِذَا شَاءَ أَنْ يَرْفَعَهَا ثُمَّ تَكُونُ خِلَافَةٌ عَلَى مِنْهَاجِ النُّبُوَّةِ ُثمَّ سَكَتَ\n“তোমাদের মধ্যে নবুয়ত থাকবে যতদিন আল্লাহ চাইবেন, এরপর যখন আল্লাহ চাইবেন তা উঠিয়ে নেবেন। এরপর আসবে নবুয়তের আদর্শের ওপর প্রতিষ্ঠিত খেলাফত। যতদিন আল্লাহ চাইবেন তা থাকবে, যখন আল্লাহ চাইবেন তা উঠিয়ে নেবেন। এরপর আসবে দাঁত-কামড়ানো রাজতন্ত্র। যতদিন আল্লাহ চাইবেন তা থাকবে, যখন আল্লাহ চাইবেন তা উঠিয়ে নেবেন। এরপর আসবে জোরজবরি রাজতন্ত্র। যতদিন আল্লাহ চাইবেন তা থাকবে, যখন আল্লাহ চাইবেন তা উঠিয়ে নেবেন। এরপর (পুনরায়) আসবে নবুয়তের আদর্শের ওপর প্রতিষ্ঠিত খেলাফত।” এরপর তিনি ﷺ চুপ থাকলেন। [মুসনাদ ইমাম আহমদ, ৪/২৭৩]\nউক্ত হাদিস থেকে আমরা নববী যুগ থেকে কিয়ামত পর্যন্ত সময়কে ৫ ভাগে ভাগ করতে পারি। যথা-\n১. নবুয়ত, তথা নবী করীম ﷺ-এর মোবারক যুগ।\n২. নবুয়তের আদর্শের ওপর প্রতিষ্ঠিত খেলাফত, তথা খোলাফায়ে রাশিদীনের যুগ।\n৩. দাঁত-কামড়ানো রাজতন্ত্র, তথা শক্তিবলে আঁকড়ে ধরা ক্ষমতা। উদাহরণস্বরূপ বনু উমাইয়া, বনু আব্বাসের রাজতন্ত্র।\n৪. জোরজবরি রাজতন্ত্র, তথা অনিচ্ছাসত্ত্বেও চাপিয়ে দেয়া ক্ষমতা। উদাহরণস্বরূপ মুসলিম উম্মাহ’র ওপর ব্রিটিশ, ফ্রেঞ্চ, স্পেনিশ, ইটালিয়, ডাচ বা পর্তুগিজ সাম্রাজ্যবাদী শাসন।\n৫. পুনরায় নবুয়তের আদর্শের ওপর প্রতিষ্ঠিত খেলাফত, তথা কিয়ামতের পূর্বে ইমাম মাহদী ও সায়্যিদুনা মাসীহ আলাইহিস সালামের যুগ।\nনবুয়তের যুগ শেষ হয়েছিল ১১ হিজরির রবিউল আউয়াল মাসে, রাসূলুল্লাহ ﷺ-এর ইন্তেকালের মাধ্যমে। ঠিক তখন থেকেই শুরু হয়েছিল নবুয়তের আদর্শের ওপর প্রতিষ্ঠিত খোলাফায়ে রাশিদীনের যুগ।\nখোলাফায়ে রাশিদীনের সময়কাল\nসাফিনা রা. থেকে বর্ণিত, রাসূলুল্লাহ ﷺ বলেছেনঃ\n“আমার উম্মতের মধ্যে খেলাফত থাকবে ত্রিশ (৩০) বছর। এরপর আসবে রাজতন্ত্র।” [সুনান আত-তিরমিযি; কিতাবুল ফিতান]\nরাসূলুল্লাহ ﷺ-এর পর প্রথম খলিফা হয়েছিলেন সায়্যিদুনা আবু বকর সিদ্দীক রা.। তাঁর খেলাফতকাল ছিল ১১ হিজরির রবিউল আউয়াল থেকে ১৩ হিজরি পর্যন্ত। এরপর যথাক্রমে সায়্যিদুনা উমর (১৩-২৩ হি.) সায়্যিদুনা উসমান (২৩-৩৫ হি.) ও সায়্যিদুনা আলী (৩৫-৪০ হি.)। ৪০ হিজরির রামাদ্বান মাসে শাহাদাত বরণ করেন ৪র্থ খলিফা আলী রা.। এরপর মুসলিম উম্মাহ হাসান ইবনে আলী রা. -এর হাতে খেলাফতের বাই’আত প্রদান করেছিলেন [শারহ আত-তাহাবিয়্যাহ, শারহ মুসলিম, ফায়যুল কাদীর]। ৬ মাস দায়িত্ব পালন করার পর উম্মতের মধ্যকার কলহ নিরসনার্থে হাসান রা. আমিরে শাম মুআবিয়া রা. -এর হাতে উম্মতের শাসনভার ছেড়ে দিয়েছিলেন [সহীহ বুখারী; কিতাবুস সুলহ]। সময়টি ছিল ৪১ হিজরির রবিউল আউয়াল মাস। ১১ হিজরির রবিউল আউয়াল থেকে ৪১ হিজরির রবিউল আউয়াল- হাসান রা. -এর মাধ্যমে খেলাফতের ৩০ বছর পূর্ণ হয়।\nহাদিসের ভাষ্যনুযায়ী, নবুয়তের আদর্শের ওপর প্রতিষ্ঠিত খেলাফত-এর সমাপ্তির পর শুরু হয় দাঁত-কামড়ানো রাজতন্ত্র। প্রশ্ন জাগে, নববী আদর্শ ও খোলাফায়ে রাশিদীনের পথপরিক্রমা ত্যাগ করে এ উম্মত কীভাবে রাজতন্ত্রের ঘেরাটোপে পতিত হলো?\nশাসনব্যবস্থায় পটপরিবর্তনের আভাস\n৩য় খলিফা উসমান রা. -এর খেলাফতকালে তাঁর মনোনিত কতিপয় প্রাদেশিক গভর্নরের বিরুদ্ধে স্বেচ্ছাচারিতার অভিযোগ উঠেছিল। তন্মধ্যে কুফার গভর্নর ওয়ালিদ ইবনে উকবা ও মিশরের গভর্নর আবদুল্লাহ ইবনে সা’দ ইবনে আবিস সারাহ উল্লেখযোগ্য। এছাড়া খলিফা নিজ গোত্র বনু উমাইয়ার লোকজনকে বিশ্বাস করে যেসব দায়িত্ব দিয়েছিলেন, দু’একজন ছাড়া বাকিরা কেউ সে বিশ্বাসের মর্যাদা রাখতে পারেনি। স্বয়ং খলিফার চাচাতো ভাই মারওয়ান তখনকার কূটকৌশলের মধ্যে শামিল ছিলেন।\nদ্বিতীয়ত, কতিপয় সাহাবি খলিফার বেশ কিছু সিদ্ধান্ত নিয়ে রাজনৈতিকভাবে দ্বিমত পোষণ করেছিলেন। কয়েকজন খোলাখুলি তাঁদের অসন্তুষ্টি প্রকাশ করেছিলেন। খলিফা আন্তরিকভাবে চেষ্টা করেছিলেন বিষয়গুলোকে ন্যায়সঙ্গতভাবে সমাধান করতে। কিন্তু নব্য মুসলমানদের মধ্যে কিছু বিপথগামী এসব অভিযোগ সামনে এনে খলিফার বিরুদ্ধে প্রচারণা করতে শুরু করে। ফলস্বরূপ, ইরাক ও মিশরের কয়েকশ লোক একত্রিত হয়ে মদীনায় আসে এবং খলিফার বাসভবন ঘেরাও করে। তারা তাঁকে মসজিদে যেতে বাধা দেয়, তাঁর ঘরে পান করার পানি বন্ধ করে দেয় [সুনান আত-তিরিমিযি; কিতাবুল মানাকিব]। খলিফা তাদের যাবতীয় অভিযোগের জবাব প্রদান করলে তারা ফিরে যেতে উদ্যত হয়। হঠাৎ পরিস্থিতি এমনভাবে মোড় নেয় যে, তারা ফিরে আসে এবং খলিফার পদত্যাগ দাবী করে। খলিফা তাতে অস্বীকৃতি জানান। কারণ রাসূলুল্লাহ ﷺ তাঁকে এমনটি করতে বারণ করেছিলেন। আয়েশা রা. থেকে বর্ণিত, রাসূলুল্লাহ ﷺ বলেছেনঃ\nيَا عُثْمَانُ إِنَّهُ لَعَلَّ اللَّهَ يُقَمِّصُكَ قَمِيصًا فَإِنْ أَرَادُوكَ عَلَى خَلْعِهِ فَلاَ تَخْلَعْهُ لَهُمْ\n“হে উসমান, আল্লাহ তোমাকে একটি জামা পরাবেন। যদি তারা এটি খুলে নিতে চায়, তাহলে তুমি তাদের জন্য সেটি খুলে দেবে না।” [সুনান আত-তিরমিযি; কিতাবুল মানাকিব]\nসাহাবিরা এসব বিপথগামীদের বিরুদ্ধে পদক্ষেপ নেয়ার জন্য অনেক চেষ্টা করেছিলেন। কিন্তু খলিফা তাঁদেরকে নিজের প্রতিরক্ষায় কোনোরূপ রক্তপাত ঘটানোর অনুমতি দেননি। এক সময় বিদ্রোহীরা খলিফার ঘরে প্রবেশ করে এবং নির্মমতার চূড়ান্ত বহিঃপ্রকাশস্বরূপ খলিফাকে হত্যা করে [বিদায়াহ, ৭ম খণ্ড]। উসমান রা. -এর শাহাদাতের মধ্য দিয়ে উম্মতের মুহাম্মাদীর রাজনৈতিক ঐক্য চিরদিনের জন্য শেষ হয়ে যায়। আবু মুসা আশআরী রা. থেকে বর্ণিত, তিনি বলেছেন, একদা রাসূল ﷺ বাগানের ভেতর বসা ছিলেন। উসমান এসে ভেতরে প্রবেশের অনুমতি চাইলে রাসূলুল্লাহ ﷺ বললেনঃ\nافْتَحْ وَبَشِّرْهُ بِالْجَنَّةِ عَلَى بَلْوَى تُصِيبُهُ\n“দরজা খুলো এবং তাকে জান্নাতের সুসংবাদ দাও। সাথে একটি বিপর্যয়ের, যা তার ওপর পতিত হবে।” [সহীহ বুখারী; কিতাবুল আদাব]\nখলিফা উসমান রা. -এর শাহাদাতের মধ্য দিয়ে সৃষ্ট চরম বিশৃঙ্খল সময়ে প্রবীণ সাহাবিদের মধ্যে কেউই উম্মতের রাজনৈতিক নেতৃত্ব কাঁধে তুলে নিতে রাজি ছিলেন না। অগত্যা রাসূলুল্লাহ ﷺ-এর প্রিয়ভাজন আলী ইবনে আবি তালিব রা.-কে মুসলিম উম্মাহ তাঁদের খলিফা মনোনিত করেন। সবার মনে তখন উসমান হত্যা নিয়ে প্রচণ্ড ক্ষোভ কাজ করছিল। খলিফা আলী রা. চেয়েছিলেন প্রাথমিক বিশৃঙ্খলা স্তিমিত করে উসমান হত্যার বিচার করবেন। ওদিকে উম্মুল মু’মিনীন আয়েশা সিদ্দীকা রা. এ ব্যাপারে খলিফাকে রাজনৈতিকভাবে চাপ দিতে থাকেন। তাঁর সাথে যুক্ত হন প্রসিদ্ধ দুই সাহাবি- তালহা রা. এবং যুবায়ের রা.। তাঁরা মদীনা ছেড়ে বসরায় চলে যান এবং সেখানে উসমান হত্যার বিচার দাবী করেন [সহীহ বুখারী; কিতাবুল ফিতান]।\nতবে খলিফার জন্য বড় বিপত্তি নিয়ে আসেন আমিরে শাম (সিরিয়ার গভর্নর)। তিনি একেতো খলিফার হাতে বাই’আত দেননি, তার ওপর উসমান হত্যা নিয়ে চরম উদ্বেগপূর্ণ পরিস্থিতি সৃষ্টি করেন। আলী রা. বিষয়টি সমাধা করার জন্য সিরিয়ায় রওয়ানা করেন। পথিমধ্যে আয়েশা রা.-এর নেতৃত্বাধীন বাহিনীর সাথে আলী রা.-এর বাহিনীর সাক্ষাৎ ঘটে। তাঁরা কথাবার্তা বলে উসমান হত্যার বিচারের ব্যাপারে ঐক্যমতে পৌঁছালেও উভয় দলের উত্তেজিত জনতার মধ্যে যুদ্ধ বেধে যায়। কিছু বুঝে উঠার আগেই কয়েক হাজার মুসলমান প্রাণ হারান। দুঃখজনকভাবে সায়্যিদুনা তালহা রা. ও সায়্যিদুনা যুবায়ের রা. শাহাদাত বরণ করেন। আলী রা. আয়েশা সিদ্দীকা রা.-কে সসম্মানে বসরায় পাঠিয়ে দেন, যেভাবে রাসূলুল্লাহ ﷺ-এর নির্দেশ ছিল [মুসনাদ ইমাম আহমদ, ৬/৩৯৩]। না চাইতে এমন একটি বিপর্যয় আসবে, কেউ ভাবতেই পারেনি। এমনকি আয়েশা রা. উষ্টীর যুদ্ধে তাঁর পদক্ষেপের জন্য আমৃত্যু আফসোস করে গেছেন [মুসান্নাফ ইবনে আবি শাইবা, ৩৭৭৭২]।\nখলিফা উসমান, খলিফা আলী, সাহাবি তালহা ও যুবায়েরের রা. -এর মধ্যে কিছু মতপার্থক্য ছিল, থাকাটা স্বাভাবিক। তবে সেটি উদ্দেশ্যপ্রণোদিত বিরুদ্ধাচরণ বা ব্যক্তিগত ও গোত্রীয় বিদ্বেষ নয়। এজন্য আলী রা. বলতেনঃ আমি আশাবাদী যে, আমি, উসমান, তালহা ও যুবায়ের সেসব মানুষের অন্তর্ভুক্ত, যাদের ব্যাপারে আল্লাহ [সুরা হিজর : ৪৭] বলেছেনঃ “তাদের অন্তরে যে ক্রোধ ছিল, আমি তা দূর করে দেব। তারা ভাই ভাইয়ের মত সামনা-সামনি আসনে বসবে।” [ফাদ্বায়িলুস সাহাবা : ইমাম আহমদ]\nসিরিয়ার অদূরবর্তী সিফফিনে পৌঁছে আমিরুল মু’মিনীন আলী রা. আমিরে শামকে অনেক বুঝানোর চেষ্টা করেছিলেন। কিন্তু আমিরে শাম কোনো কথাই কানে নেননি। অগত্যা ৭ই সফর, ৩৭ হিজরি সনে আমিরে শামের বাহিনী আমিরুল মু’মিনীন আলী রা.-এর বাহিনীর ওপর হামলা করে [বিদায়াহ, ৭ম খণ্ড]। ৫ দিনের যুদ্ধে অন্তত ৬০-৬৫ হাজার মুসলমান প্রাণ হারিয়েছিলেন।\nপ্রশ্ন জাগে, আমিরুল মু’মিনীন আলী রা. -এর বিরুদ্ধে সিরিয়াবাসীর এমন বিরুদ্ধাচরণ ও বিশৃঙ্খলা সৃষ্টির কারণ কী? অথচ রাসূলুল্লাহ ﷺ মুসলমানদের (বৈধ) খলিফাকে মান্য করার নির্দেশ দিয়ে গেছেন। আবদুল্লাহ ইবনে উমর রা. থেকে বর্ণিত, রাসূলুল্লাহ ﷺ বলেছেনঃ\n“প্রত্যেক মুসলমানের উচিৎ হচ্ছে, পাপকাজের নির্দেশ ব্যতীত (বৈধ আমিরের) হুকুম শোনা ও মান্য করা, চাই সে পছন্দ করুক বা না করুক। যদি আমির (শাসক) পাপকাজের নির্দেশ দেয়, তাহলে তার কথা শোনা ও মান্য করার প্রয়োজন নেই।” [মুত্তাফাকুন আলাইহি]\nআলী রা. ছিলেন মুসলিম উম্মাহ’র ঐক্যমতের ভিত্তিতে খলিফায়ে রাশিদ তথা সুপথপ্রাপ্ত খলিফা। এবং খোলাফায়ে রাশিদীনের অনুসরণ করা সবার জন্যই কর্তব্য। ইরবাদ্ব ইবনু সারিয়্যাহ রা. থেকে বর্ণিত, রাসূলুল্লাহ ﷺ বলেছেনঃ\nسَتَرَوْنَ مِنْ بَعْدِي اخْتِلاَفًا شَدِيدًا فَعَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِينَ الْمَهْدِيِّينَ عَضُّوا عَلَيْهَا بِالنَّوَاجِذِ\n“আমার পরে তোমরা প্রচুর মতভিন্নতা দেখতে পাবে। অতোএব তোমাদের জন্য রইল আমার সুন্নাত ও আমার সুপথপ্রাপ্ত খলিফাদের সুন্নাত। তোমরা দাঁতের মাড়ি দিয়ে এগুলো আঁকড়ে ধরবে।” [সুনান ইবনে মাজাহ; কিতাবুল মুকাদ্দিমা]\nসিফফিনে উপস্থিত দুই বাহিনীর মধ্যকার পার্থক্য\nআবু সাঈদ খুদরী রা. থেকে বর্ণিত, রাসূলুল্লাহ ﷺ বলেছেনঃ\nوَيْحَ عَمَّارٍ تَقْتُلُهُ الْفِئَةُ الْبَاغِيَةُ يَدْعُوهُمْ إِلَى الْجَنَّةِ وَيَدْعُونَهُ إِلَى النَّارِ\n“আফসোস আম্মারের জন্য! একটি বিদ্রোহী দল তাকে হত্যা করবে। সে তাদেরকে জান্নাতের দিকে আহ্বান করবে, (অথচ) তারা তাকে জাহান্নামের দিকে আহ্বান করবে।” [সহীহ বুখারী; কিতাবুস সালাত]\nসিফফিনের যুদ্ধে রাসূলুল্লাহ ﷺ-এর প্রিয় সাহাবি আম্মার ইবনে ইয়াসির রা. ছিলেন আমিরুল মু’মিনীন আলী রা. -এর দলে। আমিরে শামের বাহিনী তাঁকে হত্যা করে। যদিও আমিরে শাম এ ব্যাপারে নিজেদের ভুল স্বীকার না করে উল্টো এ হত্যার দায়ভার আমিরুল মু’মিনীন আলী রা. -এর ওপর চাপিয়ে দিয়েছিলেন। [মুসনাদ ইমাম আহমদ, ৪/১৯৯]\nআমিরুল মু‘মিনীন আলী রাদ্বিআল্লাহু আনহু\nসায়্যিদুনা আলী রা. السَّابِقُونَ الْأَوَّلُونَ مِنَ الْمُهَاجِرِينَ তথা প্রথম সারির মুসলিম মুহাজিরদের অন্তর্ভুক্ত। রাসূলুল্লাহ ﷺ দশজন সাহাবির নাম ধরে তাঁদের জীবদ্দশায় জান্নাতের সুসংবাদ দিয়েছিলেন। আলী রা. তাঁদের অন্যতম [সুনান আত-তিরমিযি; কিতাবুল মানাকিব]। আলী রা. বদর যুদ্ধে অংশগ্রহণকারী সাহাবিদের অন্যতম, যাদের ব্যাপারে আল্লাহ যাবতীয় ক্ষমা ও সন্তুষ্টি ঘোষণা করেছেন। [সহীহ বুখারী; কিতাবুল মাগাযী]\nযায়েদ ইবনে আরকাম রা. থেকে বর্ণিত, রাসূলুল্লাহ ﷺ খুম নামক জায়গায় খুৎবা দেয়ার সময় বলেছিলেনঃ\nمَنْ كُنْتُ مَوْلاَهُ فَعَلِيٌّ مَوْلاَهُ اللَّهُمَّ وَالِ مَنْ وَالَاهُ وَعَادِ مَنْ عَادَاهُ\n“আমি যার মাওলা (পরম প্রিয়, নৈকট্যভাজন), আলী তার মাওলা। হে আল্লাহ, যে তাকে (আলীকে) বন্ধু হিসেবে গ্রহণ করে, তুমিও তাকে বন্ধু হিসেবে গ্রহণ করো। আর যে তাকে (আলীকে) শত্রু হিসেবে গ্রহণ করে, তুমিও তাকে শত্রু হিসেবে গ্রহণ করো। [সুনান আত-তিরমিযি; কিতাবুল মানাকিব, (শেষাংশ) মুসনাদ ইমাম আহমদ]\nসা’দ ইবনে আবি ওয়াক্কাস রা. থেকে বর্ণিত, রাসূলুল্লাহ ﷺ তাবুক অভিযানের প্রাক্কালে আলী রা.-কে বলেছেনঃ\nأَمَا تَرْضَى أَنْ تَكُونَ مِنِّي بِمَنْزِلَةِ هَارُونَ مِنْ مُوسَى غَيْرَ أَنَّهُ لاَ نَبِيَّ بَعْدِي\n“তুমি কি সন্তুষ্ট নও যে, তুমি আমার জন্য সেরকম যেরকম হারূণ আ. ছিলেন মুসা আ.-এর জন্য। পার্থক্য এই যে, আমার পরে আর কোনো নবী নেই।” [মুত্তাফাকুন আলাইহি]\nআলী রা. থেকে বর্ণিত, তিনি বলেছেনঃ\nوَالَّذِي فَلَقَ الْحَبَّةَ وَبَرَأَ النَّسَمَةَ إِنَّهُ لَعَهْدُ النَّبِيِّ الأُمِّيِّ صلى الله عليه وسلم إِلَىَّ أَنْ لاَ يُحِبَّنِي إِلاَّ مُؤْمِنٌ وَلاَ يُبْغِضَنِي إِلاَّ مُنَافِقٌ\n“কসম সেই খোদার, যিনি বীজ থেকে অঙ্কুরোদগম করেন এবং জীবন সৃষ্টি করেন। নবী আল-উম্মী ﷺ আমাকে ওয়াদা দিয়েছেন যে, মুমিন ব্যতীত কেউ আমাকে (আলীকে) ভালোবাসবে না এবং মুনাফিক ব্যতীত কেউ আমাকে ঘৃণা করবে না। [সহীহ মুসলিম; কিতাবুল ঈমান]\n৪০ হিজরির রামাদ্বান মাসে সায়্যিদুনা আলী রা. -এর শাহাদাতের পর মুসলমানরা সায়্যিদুনা হাসান ইবনে আলী রা. -এর হাতে খেলাফতের বাই’আত প্রদান করেন। যতদিন আলী রা. জীবিত ছিলেন ততদিন আমিরে শাম নিজেকে খলিফা দাবী করেননি। হাসান রা. খলিফা হওয়ার পরই আমিরে শাম নিজেকে খলিফা দাবী করেন। যুদ্ধের দামামা বাজে। ইমাম হাসান বসরি বলেছেন, মুসলিম বিশ্বের বৃহদাংশ যুক্ত হয় হাসান রা. -এর সাথে। আমিরে শাম দুজন ব্যক্তিকে প্রেরণ করেন হাসান রা. -এর সাথে মীমাংসা করার জন্য। হাসান রা. উম্মতের মধ্যে পুনরায় ক্ষমতাকেন্দ্রিক রক্তপাত প্রতিরোধ করার জন্য মীমাংসায় রাজি হয়ে যান। চুক্তিতে হাসান রা. আমিরে শামের সামনে কতিপয় শর্ত রাখেন। [সহীহ বুখারী; কিতাবুস সুলহ]\nইমাম আসকালানী (ফাতহুল বারী) ও ইমাম ইবনে আবদিল বার (আল-ইসতি’আব) বলেছেন, হাসান রা. আমিরে শামকে যেসব শর্ত দিয়েছিলেন, তন্মধ্যে ছিল-\n১. আমিরে শাম যেন কুরআন-সুন্নাহ ও খোলাফায়ে রাশিদীনের অনুসরণে শাসনকার্য পরিচালনা করেন।\n২. আমিরে শাম যেন পরবর্তীতে নিজের পক্ষ থেকে কাউকে খলিফা মনোনিত না করেন। বরং বিষয়টি যেন উম্মতের পরামর্শের ভিত্তিতে নির্ণীত হয়।\n৩. সায়্যিদুনা আলী রা. -এর সাথে যারা ছিলেন এবং যারা তাঁকে মুহাব্বাত করেন, তাঁদেরকে যেন কোনোরূপ জোরজুলুম না করা হয়।\n৪. আহলে বায়েতের জন্য পবিত্র কুরআনে বর্ণিত খুমুস (গণিমতের এক পঞ্চমাংশ) যেন বহাল থাকে।\nসিরিয়াবাসী যাবতীয় শর্ত পূর্ণ করার অঙ্গীকার করেন। এরপর হাসান রা. আমিরে শামের হাতে উম্মতের দায়িত্ব ছেড়ে দিয়ে খেলাফতের মসনদ ত্যাগ করেন। সমাপ্ত হয় নববী আদর্শের ওপর প্রতিষ্ঠিত খেলাফতের ৩০ বছর। আবু বাকরা রা. থেকে বর্ণিত, রাসূলুল্লাহ ﷺ হাসানের ব্যাপারে বলেছেনঃ\n“নিশ্চয়ই আমার এ বাচ্চা নেতা। সম্ভবত আল্লাহ তার মাধ্যমে মুসলমানদের দুটি বড় দলের মধ্যে বিরোধ মীমাংসা করাবেন।” [সহীহ বুখারী; কিতাবু ফাদ্বায়িলি আসহাবিন নাবী, কিতাবুস সুলহ]\nবনু উমাইয়ার শাসনকাল : একটি পর্যালোচনা\nবনু উমাইয়ার রাজতন্ত্র শুরু হয় মুআবিয়া রা. ক্ষমতায় অধিষ্ঠিত হওয়ার পর থেকে। মুআবিয়া রা. সাহাবি ছিলেন। তাঁর ঈমান, আমল, দীনদারী নিয়ে কারও বিন্দুমাত্র সন্দেহ নেই। কিন্তু এটিও বলার অপেক্ষা রাখে না যে, বনু উমাইয়ার (উমর ইবনে আবদুল আযীয রহ. ব্যতীত) শাসনামলে, এমনকি প্রথমদিকেও বহু অনভিপ্রেত এবং অগ্রহণযোগ্য বিষয় সংঘটিত হয়েছে। উদাহরণস্বরূপ কয়েকটি ঘটনা উল্লেখ করা হলো-\n১. আবদুর রাহমান থেকে বর্ণিত, সায়্যিদুনা আবদুল্লাহ ইবনে আমর ইবনুল আস রা. কা’বা শরীফের ছায়ায় বসে ফিতনা ও নেতার আনুগত্য বিষয়ে কথা বলছিলেন। আবদুর রাহমান বলেন, আমি তাঁকে বললাম, আপনার চাচাতো ভাই (তৎকালীন শাসক) আমাদেরকে নির্দেশ দেন যেন আমরা পরস্পরের সম্পদ অন্যায়ভাবে গ্রাস করি এবং হানাহানি করি। অথচ আল্লাহ এমনটি করতে নিষেধ করেছেন (তিনি সুরা নিসার ২৯ নং আয়াত পড়লেন)। আবদুল্লাহ ইবনে আমর ইবনুল আস রা. খানিকক্ষণ চুপ থেকে বললেনঃ\nأَطِعْهُ فِي طَاعَةِ اللَّهِ وَاعْصِهِ فِي مَعْصِيَةِ اللَّهِ\n“তোমার আল্লাহর আনুগত্যের অধীনে তাঁর (ওই শাসকের) আনুগত্য করবে। এবং আল্লাহর অবাধ্যতার ব্যাপারগুলোতে তাঁর (ওই শাসকের) অবাধ্যতা করবে। [সংক্ষেপিত, সহীহ মুসলিম; কিতাবুল ইমারাহ]\n২. সাঈদ ইবনে জুবায়ের থেকে বর্ণিত, তিনি বলেছেনঃ\nكُنْتُ مَعَ ابْنِ عَبَّاسٍ بِعَرَفَاتٍ فَقَالَ مَا لِي لاَ أَسْمَعُ النَّاسَ يُلَبُّونَ قُلْتُ يَخَافُونَ مِنْ مُعَاوِيَةَ فَخَرَجَ ابْنُ عَبَّاسٍ مِنْ فُسْطَاطِهِ فَقَالَ لَبَّيْكَ اللَّهُمَّ لَبَّيْكَ لَبَّيْكَ فَإِنَّهُمْ قَدْ تَرَكُوا السُّنَّةَ مِنْ بُغْضِ عَلِيٍّ\n“আমি সায়্যিদুনা আবদুল্লাহ ইবনে আব্বাস রা. -এর সাথে আরাফাহ ময়দানে ছিলাম। তিনি জিজ্ঞেস করলেন, আমি কেন মানুষদেরকে তালবিয়া পাঠ করতে শুনছিনা? আমি বললাম, মুআবিয়ার ভয়ে (এরা তালবিয়া পাঠ করছে না)। তখন ইবনে আব্বাস রা. (রাগান্বিত অবস্থায়) তাঁর তাবু থেকে বের হলেন এবং ‘লাব্বাইক আল্লাহুম্মা লাব্বাইক’ পাঠ করতে শুরু করলেন। বললেন, এরা আলী রা. -এর প্রতি বিদ্বেষ পোষণ করতে গিয়ে রাসূল ﷺ-এর সুন্নাতকে বাদ দিয়ে দিচ্ছে। [সুনান আন-নাসায়ী; কিতাবু মানাসিকিল হাজ্জ]\n৩. আমির ইবনে সা’দ বর্ণনা করেছেন, সায়্যিদুনা সা’দ ইবনে আবি ওয়াক্কাস রা.-কে ‘তৎকালীন শাসক’ জিজ্ঞেস করলেনঃ\nمَا مَنَعَكَ أَنْ تَسُبَّ أَبَا التُّرَابِ فَقَالَ أَمَّا مَا ذَكَرْتُ ثَلاَثًا قَالَهُنَّ لَهُ رَسُولُ اللَّهِ صلى الله عليه وسلم فَلَنْ أَسُبَّهُ\n“কোন বিষয়টি তোমাকে আবু তুরাব (সায়্যিদুনা আলী রা.) এর প্রতি গালাগাল করা থেকে বিরত রাখছে? সা’দ রা. বললেন, রাসূলুল্লাহ ﷺ তাঁর ব্যাপারে এমন তিনটি বিষয় বলেছেন, যতদিন আমি এগুলো স্মরণ রাখব ততদিন আমি আলীর ব্যাপারে মন্দ কথা বলব না। [সংক্ষেপিত, সহীহ মুসলিম; কিতাবু ফাদ্বায়িলুস সাহাবা]\n৪. রাবাহ ইবনুল হারিছ বর্ণনা করেছেন, “আমি জনৈক ব্যক্তির (কুফায় নিযুক্ত উমাইয়া গভর্নর) কাছে বসেছিলাম, যেখানে কুফার লোকজন ছিল। এমতাবস্থায় সায়্যিদুনা সাঈদ ইবনু যায়েদ রা. সেখানে উপস্থিত হলেন। সবাই তাঁকে সম্মান করল। তখন কায়েস ইবনে আলকামা নামক এক ব্যক্তি হাজির হলো এবং (কাউকে উদ্দেশ্য করে) অকথ্য গালাগাল করতে শুরু করল। তখন সাঈদ ইবনু যায়েদ রা. জিজ্ঞেস করলেন, এ ব্যক্তি কাকে গালাগাল করছে? তারা জবাব দিল, আলীকে! সাঈদ ইবনু যায়েদ রা. (চমকে ওঠে) কুফার গভর্নরকে বললেনঃ\nأَلاَ أَرَى أَصْحَابَ رَسُولِ اللَّهِ صلى الله عليه وسلم يُسَبُّونَ عِنْدَكَ ثُمَّ لاَ تُنْكِرُ وَلاَ تُغَيِّرُ\n“আমি এসব কী দেখছি! তোমার সামনে রাসূলুল্লাহ ﷺ-এর সাহাবিদের গালাগাল করা হচ্ছে? অথচ তুমি এসব বন্ধ করছ না, কোনো (শাস্তিমূলক) পদক্ষেপও নিচ্ছ না। [সংক্ষেপিত, সুনান আবি দাউদ; কিতাবুস সুন্নাহ]\n৫. তারিক ইবনে শিহাব থেকে বর্ণিত, তিনি বলেছেনঃ\nأَوَّلُ مَنْ بَدَأَ بِالْخُطْبَةِ يَوْمَ الْعِيدِ قَبْلَ الصَّلاَةِ مَرْوَانُ فَقَامَ إِلَيْهِ رَجُلٌ فَقَالَ الصَّلاَةُ قَبْلَ الْخُطْبَةِ فَقَالَ قَدْ تُرِكَ مَا هُنَالِكَ\n“(উমাইয়া গভর্নর) মারওয়ান ঈদের দিন নামাজের পূর্বে খুৎবা দেয়ার (বিদ’আত) প্রচলন করেন। এক ব্যক্তি দাঁড়িয়ে বললেন, (সুন্নাত হচ্ছে) খুৎবার আগে নামাজ আদায় করা। মারওয়ান বললেন, আগে যা (সুন্নাত) ছিল, তা এখন পরিত্যাগ করা হলো।” [সহীহ মুসলিম; কিতাবুল ঈমান]\n৬. হুজার ইবনে আদী রা. একজন সাহাবি ছিলেন। ইমাম হাকিম (মুসতাদরাক, ১ম খণ্ড), ইমাম ইবনে আবি শাইবা (মুসান্নাফ) ও ইমাম যাহবী (সিয়ার) বলেছেন, উমাইয়া শাসনামলে হুজার ইবনে আদীকে দামেস্কের পাশে আযরা নামক গ্রামে নিয়ে গিয়ে শিকলবদ্ধ অবস্থায় নির্মমভাবে শহীদ করা হয়। তাঁর “অপরাধ” ছিল, তিনি আলী রা. -এর প্রতি মুহাব্বাত পোষণ করতেন এবং উমাইয়া গভর্নরদের স্বেচ্ছাচারিতার প্রতিবাদ করতেন। [মুসান্নাফ ইবনে আবি শাইবা, ১১০৯৫]\nউপরিউক্ত প্রত্যেকটি ঘটনা বনু উমাইয়ার শাসনামলের শুরুর দিকে সংঘটিত হয়েছে। আল্লাহর যাতে পাক সাক্ষী, কোনো ব্যক্তিবিশেষের প্রতি সমালোচনার তীর ধার্য করা মোটেও আমাদের উদ্দেশ্য নয়। আমরা কেবল সে সময়ের রাজনৈতিক অবস্থাটি বুঝতে চেষ্টা করছি, যেন জানতে পারি যে, রাসূলুল্লাহ ﷺ-এর আহলে বায়েতের প্রতি এত ভয়াবহ অবিচারের পেছনের কারণ কী ছিল।\nইউসুফ ইবনে মাহাক থেকে বর্ণিত, তিনি বলেছেনঃ\nكَانَ مَرْوَانُ عَلَى الْحِجَازِ اسْتَعْمَلَهُ مُعَاوِيَةُ فَخَطَبَ فَجَعَلَ يَذْكُرُ يَزِيدَ بْنَ مُعَاوِيَةَ لِكَىْ يُبَايِعَ لَهُ بَعْدَ أَبِيهِ فَقَالَ لَهُ عَبْدُ الرَّحْمَنِ بْنُ أَبِي بَكْرٍ شَيْئًا فَقَالَ خُذُوهُ فَدَخَلَ بَيْتَ عَائِشَةَ فَلَمْ يَقْدِرُوا\n“মুআবিয়া রা. মারওয়ান ইবনে হাকামকে হিজাযের গভর্নর নিযুক্ত করেন। তিনি (মারওয়ান) খুৎবায় ইয়াযিদ ইবনে মুআবিয়ার নাম উল্লেখ করেন, যেন মানুষ তার পিতার (মুআবিয়া) পরে তার হাতে খেলাফতের বাই’আত প্রদান করে। তখন আবদুর রাহমান ইবনে আবু বকর রা. মারওয়ানকে উদ্দেশ্য করে কিছু বললেন। মারওয়ান বললেন, ওকে গ্রেফতার করো। তখন আবদুর রাহমান আয়েশা সিদ্দীকা রা. -এর ঘরে প্রবেশ করেন, ফলে তারা তাঁকে ধরতে সক্ষম হয়নি।” [সহীহ বুখারী; কিতাবুত তাফসীর]\nইমাম আসকালানী (ফাতহুল বারী, তাফসীর অধ্যায়) ও ইমাম ইবনে কাসির (তাফসীর ইবনে কাসির, সুরা আহকাফ, আয়াত ১৭) বলেছেন, মুআবিয়া রা. তাঁর পুত্র ইয়াযিদকে পরবর্তী শাসক মনোনিত করতে চাইলেন। এ মর্মে তিনি হিজাযের গভর্নর মারওয়ানের নিকট পত্র প্রেরণ করলেন। মারওয়ান লোকদেরকে ডেকে শুনিয়ে দিলেন যে, আল্লাহ আমিরুল মু’মিনীনকে (মুআবিয়া) ইয়াযিদের মধ্যে কল্যাণ দেখিয়েছেন (অর্থাৎ তিনি ইয়াযিদকে ভালো মনে করছেন)। তাই তিনি ইয়াযিদকে তার স্থলাভিষিক্ত করবেন, যেভাবে আবু বকর রা. ও উমর রা. করেছিলেন। আবদুর রহমান ইবনে আবু বকর রা. বললেন, এটি আবু বকর ও উমরের সুন্নাত নয়। বরং এটি হিরাকল (রোমান সম্রাট) ও কিসরার (পারস্য সম্রাট) নিয়ম। খোদার কসম, আবু বকর রা. তাঁর সন্তান কিংবা পরিবারের কাউকে খলিফা মনোনিত করেননি। তখন মারওয়ান তাঁকে আটক করতে উদ্যত হলেও আটক করতে সক্ষম হলেন না।\nখেলাফত বিষয়ে সায়্যিদুনা উমর রা. –এর ফতোয়া\nইয়াযিদের মনোনয়ন বৃহত্তর মুসলিম উম্মাহ’র পছন্দে হয়নি, ন্যুনতম একটি কমিটিও গঠন করা হয়নি। কেবল দু’একজনের পছন্দের ভিত্তিতে মুআবিয়া রা. নিজের জীবদ্দশায় পুত্রের নাম ঘোষণা করে প্রাদেশিক গভর্নরদের মাধ্যমে ইয়াযিদের পক্ষে বাই’আত গ্রহণ করিয়েছেন, যদিও তখন উল্লেখযোগ্য সংখ্যক সাহাবি জীবিত ছিলেন।\nএ ধরণের এককেন্দ্রিক মনোনয়ন ও জোরপূর্বক বাই’আত গ্রহণ করা খেলাফতের সুন্নাতের বিপরীত। উম্মতের দুনিয়াবি বিষয়াদি পারস্পারিক পরামর্শের ভিত্তিতে সম্পাদন করাই পবিত্র কুরআনের নির্দেশ। আল্লাহ তা’আলা বলেছেনঃ\n“তারা পারস্পারিক পরামর্শের ভিত্তিতে কাজ করে।” [সুরা শুরা: ৩৮]\nএ বিষয়ে আমিরুল মু’মিনীন উমর ইবনে খাত্তাব রা. -এর স্পষ্ট দিক-নির্দেশনা রয়েছে। আবদুল্লাহ ইবনে আব্বাস রা. থেকে বর্ণিত, উমর রা. বলেছেনঃ\nفَمَنْ بَايَعَ رَجُلاً عَلَى غَيْرِ مَشُورَةٍ مِنَ الْمُسْلِمِينَ فَلاَ يُتَابَعُ هُوَ وَلاَ الَّذِي بَايَعَهُ تَغِرَّةً أَنْ يُقْتَلاَ\n“অতোএব (স্মরণ রেখো), যে ব্যক্তি মুসলমানদের পরামর্শ ব্যতিরেকে কাউকে খেলাফতের বাই’আত প্রদান করবে, তাহলে যে বাই’আত দিল আর যার হাতে দেয়া হলো, কারও অনুসরণ করা যাবে না। বরং দুজনকেই হত্যা করা উচিৎ।” [সহীহ বুখারী; কিতাবুল হুদুদ]\nমুআবিয়া রা. -এর শাসনামলে মুসলিম উম্মাহ অনেক কল্যাণের সাক্ষী হয়েছিল। গৃহযুদ্ধের কারণে আটকে পড়া মুসলিম বিশ্বের সম্প্রসারণ পুনরায় শুরু হয়েছিল। ৬০ হিজরির রজব মাসে মুআবিয়া রা. ইন্তেকাল করেন। এরপর পূর্বনির্ধারিত কারণে ক্ষমতা হস্তান্তরিত হয় ইয়াযিদ ইবনে মুআবিয়ার কাছে।\nবনু উমাইয়ার শাসনের প্রতি রাসূল ﷺ–এর ইঙ্গিত\nআবু হুরায়রা রা. থেকে বর্ণিত, তিনি বলেছেনঃ\nسَمِعْتُ الصَّادِقَ الْمَصْدُوقَ يَقُولُ هَلاَكُ أُمَّتِي عَلَى يَدَىْ غِلْمَةٍ مِنْ قُرَيْشٍ فَقَالَ مَرْوَانُ غِلْمَةٌ قَالَ أَبُو هُرَيْرَةَ إِنْ شِئْتَ أَنْ أُسَمِّيَهُمْ بَنِي فُلاَنٍ وَبَنِي فُلاَن\n“আমি আস-সাদিক আল-মাসদুক নবী ﷺ-কে বলতে শুনেছি, কুরাইশ বংশের তরুণদের হাতে আমার উম্মতের ধ্বংস হবে। মারওয়ান জিজ্ঞেস করলেন, তরুণদের হাতে? আবু হুরায়রা বললেন, যদি তুমি চাও তাইলে আমি নাম পর্যন্ত বলতে পারব যে, এরা অমুক অমুকের সন্তান।” [সহীহ বুখারী; কিতাবুল মানাকিব]\nحَفِظْتُ مِنْ رَسُولِ اللَّهِ صلى الله عليه وسلم وِعَاءَيْنِ فَأَمَّا أَحَدُهُمَا فَبَثَثْتُهُ وَأَمَّا الآخَرُ فَلَوْ بَثَثْتُهُ قُطِعَ هَذَا الْبُلْعُومُ\n“আমি রাসূলুল্লাহ ﷺ-এর কাছ থেকে দুই ধরণের জ্ঞান অর্জন করেছি। তন্মধ্যে এক ধরণের জ্ঞান আমি প্রচার করি। অন্য ধরণের জ্ঞান যদি আমি প্রচার করতে যাই, তাহলে আমার গলা কেটে দেয়া হবে।” [সহীহ বুখারী; কিতাবুল ইলম]\nইমাম আসকালানী (ফাতহুল বারী) বলেছেন, উলামায়ে কেরামের মতে, এখানে আবু হুরায়রা রা. অত্যাচারী শাসকদের নাম-পরিচয়, অবস্থা ও সময়ের দিকে ইঙ্গিত করেছেন, কিন্তু স্পষ্ট করে বলেননি। আবু হুরায়রা রা. বলতেনঃ أعوذ بالله من رأس الستين وإمارة الصبيان অর্থাৎ, “৬০ হিজরি ও বালকদের শাসন থেকে আমি আল্লাহর কাছে আশ্রয় চাই।” তাঁর ইঙ্গিত ছিল ইয়াযিদের প্রতি, যিনি ৬০ হিজরিতে ক্ষমতায় আরোহন করেছেন। আল্লাহ আবু হুরায়রার দুআ কবুল করেছিলেন। ইয়াযিদের ক্ষমতায়নের এক বছর পূর্বেই (৫৯ হিজরি) তিনি পৃথিবী ছেড়ে বিদায় নিয়েছিলেন।\nবনু উমাইয়ার শাসন : সাহাবির মূল্যায়ন\n“খেলাফত ত্রিশ বছর থাকবে” শীর্ষক হাদিস বর্ণনা করার পর বর্ণনাকারী তাবেয়ী সাঈদ বলেছেনঃ\nقَالَ لِي سَفِينَةُ أَمْسِكْ خِلاَفَةَ أَبِي بَكْرٍ وَخِلاَفَةَ عُمَرَ وَخِلاَفَةَ عُثْمَانَ ثُمَّ قَالَ لِي أَمْسِكْ خِلاَفَةَ عَلِيٍّ قَالَ فَوَجَدْنَاهَا ثَلاَثِينَ سَنَةً قَالَ سَعِيدٌ فَقُلْتُ لَهُ إِنَّ بَنِي أُمَيَّةَ يَزْعُمُونَ أَنَّ الْخِلاَفَةَ فِيهِمْ قَالَ كَذَبُوا بَنُو الزَّرْقَاءِ بَلْ هُمْ مُلُوكٌ مِنْ شَرِّ الْمُلُوكِ\n“সাফিনা রা. আমাকে বললেন, তুমি গণনা করো আবু বকর, উমর, উসমান ও আলীর খেলাফত। তিনি বলেন, তাহলে আমরা ত্রিশ বছর পেয়ে যাই। সাঈদ বলেন, আমি তাঁকে (সাফিনা রা.) বললাম, বনু উমাইয়া লোকেরা বলে খেলাফত নাকি তাদের মধ্যে! তখন সাফিনা রা. বলেন, নীল চক্ষুবিশিষ্ট (বনু উমাইয়া) লোকেরা মিথ্যা কথা বলছে। বরং তারা তো নিকৃষ্ট রাজতন্ত্রের মধ্যে একটি রাজতন্ত্র।” [সুনান আত-তিরমিযি; কিতাবুল ফিতান]\nএকই হাদিসের অন্য রেওয়ায়াতে রয়েছে, বর্ণনাকারী তাবেয়ী সাঈদ বলেছেনঃ\nقُلْتُ لِسَفِينَةَ إِنَّ هَؤُلاَءِ يَزْعُمُونَ أَنَّ عَلِيًّا عَلَيْهِ السَّلاَمُ لَمْ يَكُنْ بِخَلِيفَةٍ قَالَ كَذَبَتْ أَسْتَاهُ بَنِي الزَّرْقَاءِ يَعْنِي بَنِي مَرْوَانَ \n“আমি সাফিনা রা.-কে বললাম, এরা (বনু উমাইয়া) দাবী করে যে সায়্যিদুনা আলী আলাইহিস সালাম নাকি খলিফা ছিলেন না! সাফিনা রা. বলেন, এই মিথ্যা নীল চক্ষুবিশিষ্ট তথা বনু মারওয়ান পিঠ থেকে নির্গত হয়েছে।” [সুনান আবি দাউদ; কিতাবুস সুন্নাহ]\nইয়াযিদের শাসনকালে সাহাবিদেরকে অপমান\nআবু তালুত বর্ণনা করেছেন, সায়্যিদুনা আবু বারযাহ রা. উবায়দুল্লাহ ইবনে যিয়াদের (কুফায় নিযুক্ত উমাইয়া গভর্নর) কাছে আসলেন। ইবনে যিয়াদ তাঁকে দেখিয়ে বললঃ\nإِنَّ مُحَمَّدِيَّكُمْ هَذَا الدَّحْدَاحُ فَفَهِمَهَا الشَّيْخُ فَقَالَ مَا كُنْتُ أَحْسِبُ أَنِّي أَبْقَى فِي قَوْمٍ يُعَيِّرُونِي بِصُحْبَةِ مُحَمَّدٍ صلى الله عليه وسلم فَقَالَ لَهُ عُبَيْدُ اللَّهِ إِنَّ صُحْبَةَ مُحَمَّدٍ صلى الله عليه وسلم لَكَ زَيْنٌ غَيْرُ شَيْن\n“তোমাদের এই মুহাম্মাদী (মুহাম্মদ ﷺ-এর সাহাবি) তো খাটো ও মোটা।” আবু বারযাহ রা. এই তাচ্ছিল্য বুঝতে পারলেন। তিনি বললেন, “আমি কোনোদিন ভাবিনি যে, আমাকে এমন একটি দলের মধ্যে বেঁচে থাকতে হবে, যারা আমাকে মুহাম্মদ ﷺ-এর সাহাবি হওয়ার জন্য অপমান করবে!” তখন ইবনে যিয়াদ (পরিস্থিতি সামাল দেয়ার জন্য) বলল, (তা নয়) সাহাবি হওয়া তোমার জন্য সম্মানজনক; অপমানজনক নয়।” [সংক্ষেপিত, সুনান আবি দাউদ; কিতাবুস সুন্নাহ]\nআইদ ইবনে আমর রা. বর্ণনা করেছেন, তিনি একবার উবায়দুল্লাহ ইবনে যিয়াদের কাছে গেলেন। তিনি তাকে বললেনঃ\nإِنِّي سَمِعْتُ رَسُولَ اللَّهِ صلى الله عليه وسلم يَقُولُ إِنَّ شَرَّ الرِّعَاءِ الْحُطَمَةُ فَإِيَّاكَ أَنْ تَكُونَ مِنْهُمْ فَقَالَ لَهُ اجْلِسْ فَإِنَّمَا أَنْتَ مِنْ نُخَالَةِ أَصْحَابِ مُحَمَّدٍ صلى الله عليه وسلم فَقَالَ وَهَلْ كَانَتْ لَهُمْ نُخَالَةٌ إِنَّمَا كَانَتِ النُّخَالَةُ بَعْدَهُمْ وَفِي غَيْرِهِمْ\n“আমি রাসূলুল্লাহ ﷺ-কে বলতে শুনেছি যে, “সবচেয়ে খারাপ শাসক হচ্ছে সে, যে নিষ্ঠুর।” অতোএব তুমি এরকম হওয়া থেকে বেঁচে থাকো। ইবনে যিয়াদ (রাগান্বিত হয়ে) বলল, “বসো! তুমি সাহাবিদের মধ্যকার এক খড়কুটো/আবর্জনা।” তিনি প্রতুত্তরে বললেন, “সাহাবিদের মধ্যে কি কেউ খড়কুটো ছিলেন? বরং খড়কুটো হচ্ছে তাঁদের পরবর্তীরা (তোমরা)।” [সহীহ মুসলিম; কিতাবুল ইমারাহ]\nইয়াযিদের হাতে হুসাইন রা. –এর বাই‘আত না দেয়ার কারণ\nক্ষমতায় আরোহন করে ইয়াযিদ সায়্যিদুনা হুসাইন ইবনে আলী রা. -এর বাই’আত নেয়ার জন্য জোরাজুরি করতে থাকেন। কিন্তু ইমাম হুসাইন রা. ইয়াযিদের হাতে বাই’আত দেননি। এর কারণ হিসেবে আমাদের মনে হয়-\n১. মুআবিয়া রা. স্বীয় পুত্রকে তাঁর স্থলাভিষিক্ত করেছেন। এটি ‘সুলহে হাসান’ এর শর্তের বিপরীত।\n২. যেভাবে এককেন্দ্রিক মনোনয়ন ও জোরপূর্বক বাই’আত নেয়া হচ্ছিল, তা খোলাফায়ে রাশিদীনের সুন্নাতের বিপরীত।\n৩. خِلَافَةٌ عَلَى مِنْهَاجِ النُّبُوَّةِ তথা নববী আদর্শের ওপর প্রতিষ্ঠিত খেলাফত পুনঃপ্রতিষ্ঠা ও রক্ষা করা প্রত্যেক মুসলমানের কর্তব্য। এটি না করে مُلْكًا عَاضًّا তথা দাঁত-কামড়ানো রাজতন্ত্রকে স্বীকার করে নেয়া সবল ঈমানের লক্ষণ নয়। সবল ঈমানদার সদা অন্যায়ের প্রতিবাদী। আবু সাঈদ খুদরী রা. থেকে বর্ণিত, রাসূলুল্লাহ ﷺ বলেছেনঃ\n“তোমাদের মধ্যে কেউ কোনো অন্যায় হতে দেখলে সে যেন হাত (শক্তি) দিয়ে সেটি রুখে দেয়। এতে সক্ষম না হলে জবান দিয়ে, এতেও সক্ষম না হলে অন্তর দিয়ে। আর এটি (অন্তর দিয়ে ঘৃণা করা) দুর্বল ঈমানের লক্ষণ।” [সহীহ মুসলিম; কিতাবুল ঈমান]\nবলাই বাহুল্য, হুসাইন রা. দুর্বল ঈমানের অধিকারী ছিলেন না। তাঁর ঈমান ছিল সীসার মতো মজবুত, শিশিরের মতো পরিচ্ছন্ন। বাল্যকাল তিনি পার করেছেন সৃষ্টিজগতের শ্রেষ্ঠজনের কোলে। ঈমান, আখলাক, ত্যাগ ও বীরত্ব হুসাইন মায়ের দুধের সাথেই পান করে এসেছেন। ইয়ালা ইবনে মুররাহ রা. থেকে বর্ণিত, রাসূলুল্লাহ ﷺ বলেছেনঃ\nحُسَيْنٌ مِنِّي وَأَنَا مِنْ حُسَيْنٍ أَحَبَّ اللَّهُ مَنْ أَحَبَّ حُسَيْنًا حُسَيْنٌ سِبْطٌ مِنَ الأَسْبَاطِ\n“হুসাইন আমার থেকে এবং আমি হুসাইন থেকে। যে হুসাইনকে ভালোবাসে, আল্লাহ তাকে ভালোবাসেন। হুসাইন আমার বংশধরদের মধ্যে একজন (সম্মানিত) বংশধর।” [সুনান আত-তিরমিযি; কিতাবুল মানাকিব]\nহুসাইন রা. এর শাহাদাতের ভবিষ্যদ্বাণী\nআবদুল্লাহ ইবনে নুজায়-এর পিতা বর্ণনা করেছেন, একবার সফরকালে তাঁরা নিনওয়া নামক স্থান অতিক্রম করছিলেন। তখন আলী রা. চিৎকার দিয়ে বললেন, “হে আবু আবদিল্লাহ (হুসাইন) ফোরাতের তীরে ধৈর্য ধারণ করো।” বর্ণনাকারী বলেন, আমি জিজ্ঞেস করলাম, কী হয়েছে? আলী রা. বললেনঃ\nدَخَلْتُ عَلَى النَّبِيِّ صَلَّى اللَّهُ عَلَيْهِ وَسَلَّمَ ذَاتَ يَوْمٍ وَعَيْنَاهُ تَفِيضَانِ قُلْتُ يَا نَبِيَّ اللَّهِ أَغْضَبَكَ أَحَدٌ مَا شَأْنُ عَيْنَيْكَ تَفِيضَانِ قَالَ بَلْ قَامَ مِنْ عِنْدِي جِبْرِيلُ قَبْلُ فَحَدَّثَنِي أَنَّ الْحُسَيْنَ يُقْتَلُ بِشَطِّ الْفُرَاتِ قَالَ فَقَالَ هَلْ لَكَ إِلَى أَنْ أُشِمَّكَ مِنْ تُرْبَتِهِ قَالَ قُلْتُ نَعَمْ فَمَدَّ يَدَهُ فَقَبَضَ قَبْضَةً مِنْ تُرَابٍ فَأَعْطَانِيهَا فَلَمْ أَمْلِكْ عَيْنَيَّ أَنْ فَاضَتَا\n“আমি একদিন নবী ﷺ-এর ঘরে প্রবেশ করে দেখি তাঁর চোখ মোবারক পানিতে ভেজা। জিজ্ঞেস করলাম, হে আল্লাহর নবী, কেউ কি আপনাকে নারাজ করেছে? আপনার চোখ ভেজা কেন? তিনি ﷺ বললেন, না বরং জিবরাইল কিছুক্ষণ আগে এসেছিলেন। বলে গেলেন, (আমার নাতি) হুসাইন ফোরাতের তীরে শহীদ হবে। তিনি (জিবরাইল) আমাকে জিজ্ঞেস করলেন, “আপনি কি ওই মাটির ঘ্রাণ শুঁকতে চান?” আমি বললাম, হ্যাঁ। তিনি হাত বাড়িয়ে কিছু মাটি নিয়ে আমার হাতে দিলেন। ফলে আমি চোখের পানি ধরে রাখতে পারিনি।” [মুসনাদ ইমাম আহমদ, ১/৮৫]\nহুসাইন রা. –এর শাহাদাতের সংবাদ\nকুফাবাসীর আমন্ত্রণে মক্কা মুকাররামাহ থেকে কুফায় যাওয়ার পথে ৬১ হিজরির ১০ই মুহররম ফোরাত নদীর তীরবর্তী কারবালা প্রান্তরে ইয়াযিদের প্রেরিত বাহিনীর হাতে নির্মমভাবে শাহাদাত বরণ করেন সায়্যিদুনা হুসাইন রা.। তাঁর মাথা দেহ থেকে আলাদা করে ফেলা হয়। শহীদ হন আহলে বায়েতের আরও ১৮ জন সদস্যসহ মোট ৭২ জন পুরুষ [বিদায়াহ, ৮ম খণ্ড]। এরপর কুফা ও দামেস্কে আহলে বায়েতের বন্দী নারীদের সাথেও চরম অসদাচরণ করা হয়। যেহেতু ইতিহাস বর্ণনা করা আমাদের উদ্দেশ্য না, তাই এ ব্যাপারে দীর্ঘ কথা পরিহার করছি।\nকারবালায় আহলে বায়েতের শাহাদাতের সংবাদ পৌঁছে যায় মক্কা-মদীনায়। আম্মার থেকে বর্ণিত, আবদুল্লাহ ইবনে আব্বাস রা. বলেছেনঃ\nرأيتُ النبيَّ صلَّى الله عليه وسلَّم في المنام بنِصْف النهار أشعثَ أغْبَرَ معه قارورةٌ فيها دمٌ يلتقطُه قال قلت يا رسول الله ما هذا قال دمُ الحسين وأصحابه لَم أزَلْ أتتبَّعُه منذُ اليومِ. قال عمَّار فحَفِظْنا ذلك اليوم، فوجَدْناه قُتِلَ ذلك اليوم\n“আমি এক দুপুরবেলা নবী ﷺ-কে স্বপ্নে দেখলাম। তাঁর চুল অবিন্যস্ত, চেহারা ছিল ধুলোমাখা। হাতে এক শিশি রক্ত। আমি জিজ্ঞেস করলাম, হে আল্লাহর রাসূল, আপনার হাতে কী? তিনি ﷺ জবাব দিলেন, “হুসাইন ও তার সাথীদের রক্ত। আমি আজ (সকাল থেকে) এগুলো সংগ্রহ করছি।” বর্ণনাকারী আম্মার বলেছেন, “আমরা ওই দিনটি মনে রেখেছি এবং জানতে পেরেছি যে, ওই দিনেই হুসাইনকে শহীদ করা হয়েছে।” [মুসনাদ ইমাম আহমদ, ১/২৪২]\nসালমা থেকে বর্ণিত, উম্মুল মু’মিনীন উম্মে সালামাহ রা. বলেছেনঃ\nرَأَيْتُ رَسُولَ اللَّهِ صلى الله عليه وسلم تَعْنِي فِي الْمَنَامِ وَعَلَى رَأْسِهِ وَلِحْيَتِهِ التُّرَابُ فَقُلْتُ مَا لَكَ يَا رَسُولَ اللَّهِ قَالَ شَهِدْتُ قَتْلَ الْحُسَيْنِ آنِفًا\n“আমি রাসূলুল্লাহ ﷺ-কে স্বপ্নে দেখলাম। তাঁর মাথা ও দাড়ি মোবারকে মাটি লেগে আছে। জিজ্ঞেস করলাম, হে আল্লাহর রাসূল, আপনার কী হয়েছে? তিনি ﷺ বললেন, “এইমাত্র দেখে আসলাম হুসাইনকে হত্যা করা হয়েছে।” [সুনান আত-তিরমিযি; কিতাবুল মানাকিব]\nকারবালার ঘটনায় সাহাবা–তাবেয়ীদের প্রতিক্রিয়া\nইমাম ইবনে কাসির (বিদায়াহ, ৮ম খণ্ড) বলেছেন, স্বপ্ন দেখে ইবনে আব্বাস রা. চিৎকার দিয়ে বললেন, “ইন্নালিল্লাহি ওয়া ইন্না ইলাইহি রাজিউন। হুসাইন শহীদ হয়েছেন।”\nশাহার ইবনে হাউশাব বর্ণনা করেছেনঃ\nسمعت أم سلمة تقول حين جاء نعي الحسين بن علي لعنت أهل العراق وقالت قتلوه قتلهم الله غروه وذلوه لعنهم الله\n“হুসাইন রা. -এর সংবাদ উম্মে সালামাহ রা. -এর কাছে পৌঁছালে তিনি ইরাকবাসীকে লা’নত করে বললেন, “তারা তাঁকে হত্যা করেছে, আল্লাহ তাদেরকে ধ্বংস করুন। তারা তাঁকে ধোকা দিয়েছে এবং অপদস্থ করেছে, তাদের প্রতি আল্লাহর লা’নত বর্ষিত হোক।” [মুসনাদ ইমাম আহমদ, ৬/২৯৮]\nইবনে আবি নু’ম বর্ণনা করেছেন, কিছু লোক মুহরিম অবস্থায় মাছি মারা যায় কিনা এ ব্যাপারে আবদুল্লাহ ইবনে উমর রা.-কে প্রশ্ন করেছিল। তিনি জবাব দিলেনঃ\nأَهْلُ الْعِرَاقِ يَسْأَلُونَ عَنِ الذُّبَابِ وَقَدْ قَتَلُوا ابْنَ ابْنَةِ رَسُولِ اللَّهِ صلى الله عليه وسلم\n“ইরাকবাসী মাছি মারা সম্পর্কে জিজ্ঞেস করতে এসেছে। অথচ তারা রাসূলুল্লাহ ﷺ-এর দৌহিত্রকে হত্যা করেছে।” [সহীহ বুখারী; কিতাবু ফাদ্বায়িলি আসহাবিন নাবী]\nইমাম আসকালানী (আল-ইসাবাহ) ও ইমাম তাবরানী (মু’জামুল কাবীর) বর্ণনা করেছেন, ইমাম ইবরাহিম নাখয়ী তাবেয়ী বলেছেনঃ\nلو كنت فيمن قتل الحسين ثم أدخلت الجنة لاستحييت أن أنظر إلى وجه النبي صلى الله عليه وسلم\n“যদি আমি হুসাইন রা. -এর হত্যাকাণ্ডে জড়িত থাকতাম, এরপর জান্নাতেও প্রবেশ করতাম, তবুও (হুসাইন হত্যার কারণে) জান্নাতে আমি রাসূলুল্লাহ ﷺ-কে মুখ দেখাতে লজ্জাবোধ করতাম।”\nআহলে বায়েতের অবস্থান ও মর্যাদা\nহুযায়ফা রা. থেকে বর্ণিত, রাসূলুল্লাহ ﷺ বলেছেনঃ\nإِنَّ هَذَا مَلَكٌ لَمْ يَنْزِلِ الأَرْضَ قَطُّ قَبْلَ هَذِهِ اللَّيْلَةِ اسْتَأْذَنَ رَبَّهُ أَنْ يُسَلِّمَ عَلَىَّ وَيُبَشِّرَنِي بِأَنَّ فَاطِمَةَ سَيِّدَةُ نِسَاءِ أَهْلِ الْجَنَّةِ وَأَنَّ الْحَسَنَ وَالْحُسَيْنَ سَيِّدَا شَبَابِ أَهْلِ الْجَنَّةِ\n“এই ফিরিশতা, যিনি আজ রাতে পৃথিবীতে এসেছেন, তিনি ইতিপূর্বে আর কখনও যমিনে অবতরণ করেননি। তিনি তাঁর প্রতিপালকের কাছ থেকে এই মর্মে অনুমতি নিয়ে এসেছেন যে, তিনি আমাকে সালাম জানাবেন এবং সুসংবাদ দেবেন যে, (আমার কন্যা) ফাতিমা জান্নাতি রমণীদের সর্দার এবং (আমার নাতিদ্বয়) হাসান ও হুসাইন জান্নাতি পুরুষদের সর্দার।” [সুনান আত-তিরমিযি; কিতাবুল মানাকিব]\nআহলে বায়েতের প্রতি সাহাবির মুহাব্বাত\nআয়েশা রা. থেকে বর্ণিত, সায়্যিদুনা আবু বকর সিদ্দীক রা. বলেছেনঃ\nوَالَّذِي نَفْسِي بِيَدِهِ لَقَرَابَةُ رَسُولِ اللَّهِ صلى الله عليه وسلم أَحَبُّ إِلَىَّ أَنْ أَصِلَ مِنْ قَرَابَتِي\n“কসম সেই সত্ত্বার যার হাতে আমার প্রাণ, রাসূলুল্লাহ এর পরিবার-নিকটাত্মীয়দের প্রতি উত্তম আচরণ করা আমার কাছে আমার নিজের পরিবার-নিকটাত্মীয়দের প্রতি উত্তম আচরণ করার চেয়ে অধিক প্রিয়।” [সহীহ বুখারী; কিতাবু ফাদ্বায়িলি আসহাবিন নাবী]\nইয়াযিদ বাহিনীর মক্কা–মদীনা আক্রমণ\nকারবালার পর মদীনার বাসিন্দারা ইয়াযিদের বাই’আত ত্যাগ করেন [মুত্তাফাকুন আলাইহি]। ফলশ্রুতিতে ইয়াযিদ প্রায় ১১ হাজার সৈন্যের এক বিশাল বাহিনী প্রেরণ করেন। মদীনার অদূরবর্তী হাররা নামক স্থানে বনু উমাইয়া ও ইয়াযিদ বাহিনীর সাথে মদীনাবাসীর এক রক্তক্ষয়ী যুদ্ধ সংঘটিত হয়। এ ব্যাপারে সংবাদ দিয়েছিলেন খোদ মুহাম্মাদুর রাসূলুল্লাহ ﷺ। আইয়ুব ইবনে বাশির রা. থেকে বর্ণিত, রাসূলুল্লাহ ﷺ হাররা নামক স্থান অতিক্রম করার সময় বলেছেনঃ\nيقتل بهذه الحرة خيار أمتي بعد أصحابي\n“এই হাররায় এমন মানুষেরা শহীদ হবেন, যারা সাহাবিদের পরে আমার উম্মতের শ্রেষ্ঠ মানুষ।” [দালায়িলুল নুবুয়্যাহ, ৬/৪৭৩]\nযুদ্ধের পর ইয়াযিদের অনুমোদন সাপেক্ষে তার সৈন্যরা মদীনায় সীমাহীন হত্যাকাণ্ড, লুটতরাজ চালায় [বিদায়াহ, ১১শ খণ্ড]। উল্লেখ্য, মদীনা মুনাওয়ারায় যুদ্ধবিগ্রহ করা নিষিদ্ধ। আনাস রা. থেকে বর্ণিত, রাসূলুল্লাহ ﷺবলেছেনঃ\nالْمَدِينَةُ حَرَمٌ مِنْ كَذَا إِلَى كَذَا لاَ يُقْطَعُ شَجَرُهَا وَلاَ يُحْدَثُ فِيهَا حَدَثٌ مَنْ أَحْدَثَ حَدَثًا فَعَلَيْهِ لَعْنَةُ اللَّهِ وَالْمَلاَئِكَةِ وَالنَّاسِ أَجْمَعِينَ\n“মদীনা এখান থেকে ওখান পর্যন্ত হারাম। এর বৃক্ষরাজি কর্তন করা যায় না এবং এতে বিশৃঙ্খলা সৃষ্টি করা যায় না। যে ব্যক্তি মদীনায় বিশৃঙ্খলা/দুর্ঘটনা সংঘটিত করবে, তার ওপর আল্লাহর লা’নত, আল্লাহর ফেরেশতা ও সমগ্র মানবজাতির লা’নত।” [সহীহ বুখারী; কিতাবু ফাদ্বায়িলুল মাদীনা]\nমদীনাবাসীর সাথে সামান্য দুর্ব্যবহার জাহান্নামে স্থান করে নেয়ার জন্য যথেষ্ট। আবু হুরায়রা রা. ও সা’দ ইবনে আবি ওয়াক্কাস রা. থেকে বর্ণিত, রাসূলুল্লাহ ﷺ বলেছেনঃ\nوَلاَ يُرِيدُ أَحَدٌ أَهْلَ الْمَدِينَةِ بِسُوءٍ إِلاَّ أَذَابَهُ اللَّهُ فِي النَّارِ ذَوْبَ الرَّصَاصِ أَوْ ذَوْبَ الْمِلْحِ فِي الْمَاءِ \n“যে ব্যক্তি মদীনার মানুষের সাথে খারাপ ব্যবহার করার (কেবল) ইচ্ছা পোষণ করবে, আল্লাহ তাকে জাহান্নামের আগুনে সীসার মতো গলিয়ে দেবেন। অথবা লবন যেভাবে পানিতে গলে যায়।” [সহীহ মুসলিম; কিতাবুল হাজ্জ]\nএরপর ইয়াযিদ বাহিনী بَلَدًا آمِنًا বা নিরাপদ শহর মক্কা শরীফে সায়্যিদুনা আবদুল্লাহ ইবনে যুবায়ের রা. ও তাঁর সাথীদের ওপর মিনজানিক বা পাথরগোলা দিয়ে হামলা করে। এতে উম্মতের কিবলাহ কা’বা শরীফ ক্ষতিগ্রস্ত হয়। [ফাতহুল বারী, ৮ম খণ্ড]\nযারা আহলে ইসলামের ওপর এত যুলুম করেছে, আহলে বায়েতকে নির্মমভাবে হত্যা করেছে, মক্কা-মদীনায় হামলা করেছে, আল্লাহ ও তাঁর রাসূলকে কষ্ট দিয়েছে, তাদের ব্যাপারে আমরা পবিত্র কুরআনের একটি আয়াত উল্লেখ করতে চাই। আল্লাহ সুবাহানাহু ওয়া-তা’আলা বলেছেনঃ\n“যারা আল্লাহ ও তাঁর রাসূলকে কষ্ট দেয়, তাদের প্রতি দুনিয়া-আখেরাতে আল্লাহর লা’নত। এবং তাদের জন্য প্রস্তুত করে রাখা হয়েছে লাঞ্চনাদায়ক শাস্তি।” [সুরা আহযাব: ৫৭]\nউল্লেখিত হাদিস ও উলামায়ে কেরামের বিশ্লেষণকে সামনে রাখলে এ কথা স্পষ্টভাবে প্রতীয়মান হয় যে, কারবালার নির্মম হত্যাকাণ্ড হঠাৎ করে সামনে এসে হাজির হয়নি। বরং এটি দীর্ঘদিনের উত্তরোত্তর অবনতির শেষ পরিণাম। উসমান রা. -এর শাহাদাতের পর থেকে চলমান রাজনৈতিক অস্থিরতা, খেলাফতের পরিবর্তে দাঁত-কামড়ানো রাজতন্ত্রে পদার্পণ, গোত্রকেন্দ্রিক প্রতিযোগ এবং আহলে বায়েতের প্রতি নানাবিধ অবিচার ধীরে ধীরে কারবালাকে তরান্বিত করেছে। ইয়াযিদ বা ইবনে যিয়াদরা আসমান থেকে নাযিল হয়নি। বরং চলমান প্রতিহিংসাপরায়ণ সংস্কৃতির দূষিত উপজাত হিসেবে এদের উত্থান ঘটেছিল। এর ফলেই সংঘটিত হয়েছিল কারবালা-হাররা। পরিশেষে আবারও বলছি, কোনো ব্যক্তিবিশেষের প্রতি সমালোচনার তীর ধার্য করা আমাদের উদ্দেশ্য ছিল না। ইতিহাসের এই গভীর গিরিখাতে প্রবেশ করে নিরপেক্ষভাবে সত্য তালাশ করার পেছনে আমাদের একমাত্র অভিপ্রায় হচ্ছে আহলে বায়েতের মুহাব্বাত। ইবনে আব্বাস রা. থেকে বর্ণিত, রাসূলুল্লাহ ﷺ বলেছেনঃ\n“তোমরা আল্লাহকে মুহাব্বাত করো। কেননা তিনি তোমাদেরকে তাঁর নিয়ামত দিয়ে প্রতিপালন করছেন। আর তোমরা আল্লাহর মুহাব্বাতের জন্য আমাকে মুহাব্বাত করো এবং আমার মুহাব্বাতের জন্য আমার আহলে বায়েতকে মুহাব্বাত করো।” [সুনান আত-তিরমিযি; কিতাবুল মানাকিব]\nاللهم صلي على محمد وعلى آل محمد وعلى أصحاب محمد وسلّم تسليما كثيرا\nলেখক: মারজান আহমদ চৌধুরী\nবদর যুদ্ধের ৩১৩ জন সাহাবীর নাম এর তালিকা\nমহান আল্লাহর গুণবাচক নাম অর্থসহ (৯৯টি)


NNBD | আকাশের তারকারাজির মধ্যে পূর্ণিমার চাঁদ!\n২২ অক্টোবর ২০২১, ২১:১০\n"আল কোরআন" মুসলিম মিল্লাতের স্বর্ণালি সম্পদ। যা দীপ্তি ছড়ায় যুগ যুগান্তর। এ মহাগ্রন্থ আমাদের প্রাণোচ্ছল উদ্দীপনায় উজ্জীবিত করে। এ কিতাব আমাদের স্ফুলিংগের গতি দেয়। প্রেরণার অফুরন্ত উৎস হয়ে সামনে চলার অপ্রতিরোধ্য শক্তি যোগায়। এ কিতাবের সাথে বেয়াদবি করলে বেদনায় হৃদয় দুমড়ে মুচড়ে অশ্রুসিক্ত হয়ে উঠে।\nএ সেই কিতাব, যাতে কোনো সন্দেহ নেই। যা সর্বশেষ ঐশী গ্রন্থ। আল্লাহ তায়ালা কোরআনকে কিয়ামত পর্যন্ত আগত মানুষের জন্য পথপ্রদর্শক হিসেবে মনোনীত করেছেন। পৃথিবীর শেষদিন পর্যন্ত রক্ষার অঙ্গীকার করে আল্লাহ পাকের ঘোষণাঃ নিশ্চয়ই আমি কোরআন অবতীর্ণ করেছি এবং অবশ্যই আমিই তার রক্ষক। (সুরা হিজর- ৯)\nযারা হেদায়াত প্রত্যাশা করে, এ কিতাব বুঝে বুঝে তিলাওয়াত করে, গভীরভাবে চিন্তা করে এবং হৃদয়ংগম করে, সে অনুযায়ী আমল করে, আল্লাহ তায়ালা তাদের জন্য এ কিতাব সহজ করে দিয়ে বলেন-\nوَلَقَدْ يَسَّرْنَا الْقُرْآَنَ لِلذِّكْرِ فَهَلْ مِنْ مُدَّكِرٍ (القمر:١٧)\nএবং আমি কোরআনকে সহজ করে দিয়েছি বোঝা ও উপদেশ গ্রহণের জন্য। কোন চিন্তাশীল উপদেশ গ্রহণকারী আছে কি? (সূরা কমর- ১৭)\nকোরআনের হাফেজরা সমাজের সবচেয়ে সম্মানিত ব্যক্তি, নিজের সিনায় কোরআন রাখা এ মানুষগুলো আল্লাহর কাছে অনেক বেশি মর্যাদার। সবচেয়ে ধনী, তারা আল্লাহ প্রিয় বন্ধু।\nহাফেজরা আল্লাহর কোরআন সংরক্ষণ প্রক্রিয়ার অন্যতম অংশ, তাই হাফেজদের মর্যাদা অনন্য। তারা আকাশের তারকারাজির মধ্যে পূর্ণিমার চাঁদ।\nহযরত উসমান (রাঃ) থেকে বর্ণিত, নবী (সাঃ) বলেছেন, তোমাদের মধ্যে ঐ ব্যক্তি সবচেয়ে উত্তম যে কুরআন শিখে এবং অন্যকে শিখায়। (বুখারী- ৫০২৭)\nহজরত আলী (রাঃ) হতে বর্ণিত, রাসুল (সঃ) বলেছেন, যে ব্যক্তি কুরআন পাঠ করেছে এবং হেফজ করে যথেষ্ট গুরুত্ব দিয়েছে এবং হালালকে হালাল এবং হারামকে হারাম জেনেছে। আল্লাহ তায়ালা তাকে বেহেশতে দাখিল করবেন এবং তার পরিবারস্থ দশজন লোকের মুক্তির সুপারিশ কবুল করবেন যাদের উপর জাহান্নাম অবধারিত ছিল। (তিরমিজি- ২৯০৫, ইবনে মাজাহ- ২১৬ )\nরাসুলুল্লাহ (সাঃ) বলেন, তোমরা কোরআন তিলাওয়াত করো। কেননা তা কিয়ামতের দিন তার ধারকের জন্য সুপারিশকারী হবে। (মুসলিম- ৩০২)\nআবদুল্লাহ ইবনু আমর (রাঃ) থেকে বর্ণিত, রাসুলুল্লাহ (সাঃ) বলেছেন, কোরআন অধ্যয়নকারীকে বলা হবে, কোরআন পাঠ করতে করতে ওপরে উঠতে থাকো। তুমি দুনিয়াতে যেভাবে ধীরে-সুস্থে পাঠ করতে, সেভাবে পাঠ করো। কেননা তোমার তিলাওয়াতের শেষ আয়াতেই (জান্নাতে) তোমার বাসস্থান হবে। (আবু দাউদ- ১৪৬৪)\nকোরআন ধারণের পর মানুষ যখন আমল করে তখনই সে চূড়ান্ত সাফল্য লাভ করে।\nইরশাদ হচ্ছে, নিশ্চয়ই এই কোরআন পথপ্রদর্শন করে সেই পথের দিকে, যা সুদৃঢ় এবং সৎকর্মপরায়ণ মুমিনদের সুসংবাদ দেয় যে তাদের জন্য আছে মহাপুরস্কার। (সুরা বনি ইসরাঈল- ৯)\nকোরআনকে প্রতিপক্ষ বানাবেন না, তাকে জীবনবিধান হিসেবে গ্রহণ করুন।\nকোরআন দুনিয়া ও আখেরাতে মুক্তির দিশারী, আমাদের প্রিয় বন্ধু।\nমহানবী (সাঃ) বলেন, কোরআন সাক্ষী হবে তোমার পক্ষে অথবা বিপক্ষে। (মুসলিম- ২২১)\nআল্লাহ তায়ালা, আমাদেরকে কোরআনের ধারক-বাহক হিসেবে কবুল করুন।\nলেখক: মুহা. রুহুল আমিন


ময়মনসিংহে পাসপোর্ট জিম্মী করে ডিডি”র মুক্তিপন আদায় ! – Alokito Mymensingh 24\nময়মনসিংহে পাসপোর্ট জিম্মী করে ডিডি”র মুক্তিপন আদায় !\nআপডেটঃ 12:35 am | October 31, 2017\nবদরুল আমীন ॥ ঘুষের টাকা না দিলে ময়মনসিংহ পাসপোর্ট অফিস থেকে পাসপোর্ট পাওয়ার কোন আশাই করা যায়না । স্থানীয় একটি পত্রিকার ভারপ্রাপ্ত সম্পাদক আজগর হোসেন রবীন ঘুষ না দিয়ে পাসপোর্ট পেতে গিয়ে নানা হয়রানির শিকার হয়েছেন।\nপাসপোর্ট আটক করে পাসপোর্ট অফিসের ডিডি নূরুল হুদা আদায় করেছেন মুক্তিপন । যা সন্ত্রাসী কায়দাকে হার মানিয়েছে।\nময়মনসিংহে বসবাস করা আজগর হোসেন রবীন ডাক্তারের পরামর্শে ভরতে উন্নত চিকিৎসার জন্য পাসপোর্ট সংগ্রহের জন্য বিগত ০৭/০৮/২০১৭ইং ময়মনসিংহ আঞ্চলিক পাসপোর্ট অফিসে আবেদন করতে গেলে ৪টি (নিজ, স্ত্রী ও ২ সন্তান) পাসপোর্টের প্রয়োজনীয় কাগজপত্র জমাদিলে সিনিয়র সহকারী পরিচালক নুরুল হুদা সাহেব পাসপোর্ট খরচ বাবৎ আরো ১০ (দশ) হাজার টাকা দাবী করেন।\nরবীন টাকা পরিশোধে অপারগতা প্রকাশ করেন। পাসপোর্ট আবেদন পত্র খরচের টাকা ছাড়া জমা না দেয়ায় তিনি বলেন ,নীচে গিয়ে ৫ (পাচ হাজার) টাকা জমা দিয়ে আবেদন রেখে যান।\nএ সময় তিনি নিজেকে দৈনিক শাশ্বত বাংলা পত্রিকার ভারপ্রাপ্ত সম্পাদক জানালে তিনি অগ্রিশর্মা হয়ে তাকে তার স্ত্রী, কন্যা ও উপস্থিত লোকজনের সামনে অকথ্য ভাষায় গালমন্দসহ অপমান অপদস্থ করেন।\nএর পর তিনি ৪টি পাসপোর্টের আবেদন অফিস স্টাফ নজরুল ইসলাম (অবসর প্রাপ্ত) এর সার্বিক সহযোগিতায় জমা দেন ও রশিদ পত্র গ্রহন করেন। উক্ত রশিদে পাসপোর্ট গ্রহনের সময় দেয়া হয় ২৮/৮/১৭ইং। আজগর হোসেন রবীন ২৯/৮/১৭ইং তারিখে পাসপোর্ট আনার তার নিজ মোবাইল ফোনে ম্যাসেজ পান যে তার পাসপোর্ট রেডী।\nরবীন ৭/৯/১৭ ইং তারিখে গিয়ে রশিদ জমা দেন । ডেলিভারী ম্যান জিয়া তাকে, তার স্ত্রী ও কন্যার পাসপোর্ট দেন। আর বলেন আপনার পাসপোর্ট পরে নিতে হবে।রবীন বার বার অফিসে গিয়ে পাসপোর্ট পেতে ব্যর্থ হয়ে বিগত ১৩/৯/১৭ইং তারিখে উকিল নোটিশ প্রদান করেন।\nতিনি আইনের বিধান মতে নোটিশের জবাব না দিয়ে বা তার পাসপোর্ট প্রদান না করে নিজস্বয়ং জবাব দেন। এতে উল্লেখ করেন ৩ কার্য দিবসের মধ্যে পাসপোর্ট গ্রহন করতে হবে। অন্যথায় ১৯৭৪ সনের পাসপোর্ট আইনের বিধান মতে আইনগত ব্যবস্থা গ্রহনের হুমকি দেন । বিধানমতে উকিল নোটিশের জবাব না দেয়ার কারনে রবীন বিগত ২৮/৯/১৭ইং তারিখে ফের উকিল নোটিশ পাঠান।\nএই সময় কালে মিঃ নুরুল হুদার নিয়োজিত আইনজীবির মাধ্যমে প্রথম উকিল নোটিশের জবাব ২৭/৯/১৭ ইং তারিখে প্রদান করেন। মোঃ নুরুল হুদা সাহেব আজগর হোসেন রবীনের পিতাকে বিহারী আখ্যা দিয়ে পুলিশ সুপারকে পুন তদন্তের জন্য একটি পত্র দেন।\nবাংলাদেশ পাসপোর্ট আদেশ ১৯৭৩ এর ৬ ধারার কোন শর্ত ভঙ্গ করিলে পাসপোর্ট আবেদনকারীকে অবগত করার বিধান রয়েছে। কিন্তু সিনিয়র সহকারী গরিচালক মোঃ নুরুল হুদা ব্যক্তি আক্রোশে অবগত না করে পূর্ণ তদন্তের জন্য পুলিশ সুপার (বিশেষ শাখা) কে ও বিভিন্ন সংস্থায় পত্র দেন। যাতে মিথ্যা ও মানহানিকর অভিযোগ ছিল।\nপত্রটি প্রশাসন গুরুত্বের সাথে স্বরজমিনে পুলিশ ও অন্যান্য সংস্থা পূনঃ তদন্তে করে তার বিরুদ্ধে আনিত অভিযোগের কোন সত্যতা পাননি। পূর্ন:তদন্তের রিপোর্ট পাসপোর্ট অফিস পাওয়ার পর রবীনকে পাসপোর্ট দেন নাই।\nপরবর্তী সময়ে ডিডি ও ডিএডি জানান, লিগ্যাল নোটিশ প্রত্যাহার করে তাদেরকে কপি পাঠান পরে আজগর হোসেন রবীনকে পাসপোর্ট গ্রহন করতে হবে। অবশেষে রবীন মুক্তিপন হিসেবে তার উকিল নোটিশ প্রত্যাহার করে ৬/৭ দিন পাসপোর্ট অফিসে ধর্না দিয়ে ১৭/১০/১৭ইং তারিখে তার আবেদন পত্রে স্বাক্ষা কাে পাসপোর্ট গ্রহন করেন।


ত্রিমুখী আক্রমণের শিকার মধ্যবিত্ত | প্রথম আলো\nত্রিমুখী আক্রমণের শিকার মধ্যবিত্ত\nনাগরিক প্ল্যাটফর্ম বলছে, মধ্যবিত্তরা এখন বৈষম্যমূলক বাজেটীয় পদক্ষেপ, আন্তর্জাতিক বাজারের প্রভাব ও প্রাকৃতিক দুর্যোগের আক্রমণের মুখে রয়েছে।\nপ্রকাশ: ২০ জুন ২০২২, ১২: ১০\nমধ্যবিত্তরা এখন ত্রিমুখী আক্রমণের শিকার। এগুলো হলো বৈষম্যমূলক বাজেটীয় পদক্ষেপ, আন্তর্জাতিক বাজারের প্রভাব ও প্রাকৃতিক দুর্যোগ। এসব আক্রমণে মধ্যবিত্তের জীবন কঠিন হয়ে পড়েছে।\nএসডিজি বাস্তবায়নে নাগরিক প্ল্যাটফর্মের আহ্বায়ক ও অর্থনীতিবিদ দেবপ্রিয় ভট্টাচার্য গতকাল রোববার এক সংবাদ সম্মেলন এ কথা বলেন। তাঁর মতে, বাজেটে ধনীদের বেশি সুযোগ দেওয়া হয়েছে। কিন্তু মধ্যবিত্তের জন্য তেমন কিছু নেই। আন্তর্জাতিক বাজার পরিস্থিতির কারণে মধ্যবিত্তরাই বেশি চাপে পড়েছে। সর্বশেষ বন্যার মতো প্রাকৃতিক দুর্যোগে মধ্যবিত্ত ও গরিবেরাই বেশি ক্ষতিগ্রস্ত হবে। তিনি বলেন, প্রস্তাবিত বাজেটে মধ্যবিত্তের প্রতি মনোযোগ দেওয়া হয়নি। কারণ, মধ্যবিত্তের মধ্যে রাজনৈতিক প্রতিনিধিত্ব নেই। বাজেটে তাদের অবহেলা করা হয়েছে। বরং অর্থমন্ত্রী বাজেট বক্তৃতায় মধ্যবিত্তদের কর ফাঁকিবাজ হিসেবে চিহ্নিত করেছেন।\nবাজেট থেকে গরিব মানুষ কিছু পায়নি, বরং বিদেশে বেনামে সম্পদধারীদের সুযোগ দেওয়া হয়েছে।\nদেবপ্রিয় ভট্টাচার্য, আহ্বায়ক, নাগরিক প্ল্যাটফর্ম\nপ্রস্তাবিত বাজেট নিয়ে রাজধানীর ব্র্যাক সেন্টারে নাগরিক প্ল্যাটফর্ম এই সংবাদ সম্মেলনের আয়োজন করে। এতে দেশের সামষ্টিক অর্থনীতির বিভিন্ন দিকসহ বাজেটের মাধ্যমে কোন শ্রেণির মানুষ বেশি সুবিধা পেল, তা তুলে ধরা হয়েছে।\nদেবপ্রিয় ভট্টাচার্য আরও বলেন, এবার সংকটপূর্ণ অর্থবছরের বাজেট দেওয়া হয়েছে। মধ্যবিত্তদের গুরুত্ব দেওয়া হয়নি। আগামী অর্থবছরেও সংকট আরও বাড়তে পারে। গত ১০-১৫ বছরে অর্থনীতিতে এমন চাপ দেখা যায়নি।\nট্রান্সপারেন্সি ইন্টারন্যাশনাল বাংলাদেশের (টিআইবি) নির্বাহী পরিচালক ও নাগরিক প্ল্যাটফর্মের কোর গ্রুপ সদস্য ইফতেখারুজ্জামান অনুষ্ঠানে সভাপতিত্ব করেন। এতে আরও বক্তব্য দেন নাগরিক প্ল্যাটফর্মের সমন্বয়ক আনিসাতুল ফাতেমা ইউসুফ, সেভ দ্য চিলড্রেনের পরিচালক রিফাত বিন সাত্তার, বাংলাদেশ গার্মেন্ট শ্রমিক সংহতির সভাপ্রধান তাসলিমা আখতার, প্ল্যান ইন্টারন্যাশনাল বাংলাদেশের পরিচালক কাশফিয়া ফিরোজ ও অভিযানের নির্বাহী পরিচালক বনানী বিশ্বাস।\nযাঁরা টাকা পাচার করে ফেলেছেন, তাঁরা আবার এই টাকা দেশে আনবেন। এটি দিবাস্বপ্নের মতো। এর আগে একাধিকবার কালোটাকা সাদা করার সুযোগ দেওয়া হলেও তেমন সাড়া মেলেনি।\n‘দিবাস্বপ্ন’ ও ‘অলীক কল্পনা’\nবিদেশে পাচার হওয়া টাকা দেশে ফিরিয়ে আনার সুযোগ দেওয়ায় এর তীব্র সমালোচনা করে দেবপ্রিয় ভট্টাচার্য বলেন, এই বাজেট ‘ছিনতাই’ হয়ে গেছে। তিনি মনে করেন, নতুন বাজেট থেকে গরিব মানুষ কিছু পায়নি, বরং বিদেশে বেনামে সম্পদধারীদের সুযোগ দেওয়া হয়েছে।\nদেশ থেকে পাচার করা টাকা ফেরত আনার সুযোগ দেওয়ার বিষয়ে দেবপ্রিয় ভট্টাচার্য বলেন, ‘এটি সম্পূর্ণ অনৈতিক। এটি রাজনৈতিকভাবে হঠকারী এবং অর্থনৈতিকভাবে অনুপযোগী। একজন একবার চুরি করল, আবার সেই টাকা চুরি করে বিদেশে পাঠিয়ে দিল। এই দুবার চুরির অপরাধীকে ৭ শতাংশ কর দিয়ে দেশে টাকা ফেরত আনার সুযোগ দেওয়া হলো। অথচ সৎ করদাতারা বছরের পর বছর ৩০-৩২ শতাংশ কর দিয়েছে। বিদেশ থেকে টাকা ফেরত আনা অলীক কল্পনা। এটি কার্যকর হবে না। এতে সরকারের বদনাম হলো। এ ধরনের একটি নীতি নেওয়ার ক্ষেত্রে সরকারের মধ্যেও আলোচনা হওয়ার কথা জানি না।’\nদেবপ্রিয় ভট্টাচার্য আরও বলেন, এ ধরনের হঠকারী সিদ্ধান্ত কীভাবে এল? বাজেটে গরিব মানুষের জন্য কিছু হলো না, কিন্তু বিদেশে বেনামে সম্পদধারীদের সুযোগ দেওয়া হলো। তাহলে এই বাজেট কার জন্য হলো? এটি কীভাবে ছিনতাই হয়ে গেছে, সেটিই আজকে দেখার বিষয়।\nঅন্যদিকে পাচার করা টাকা ফেরত আনার উদ্যোগকে ‘দিবাস্বপ্ন’ হিসেবে অভিহিত করেছেন নাগরিক প্ল্যাটফর্মের কোর গ্রুপ সদস্য ইফতেখারুজ্জামান। তিনি বলেন, যাঁরা টাকা পাচার করে ফেলেছেন, তাঁরা আবার এই টাকা দেশে আনবেন। এটি দিবাস্বপ্নের মতো। এর আগে একাধিকবার কালোটাকা সাদা করার সুযোগ দেওয়া হলেও তেমন সাড়া মেলেনি।\nইফতেখারুজ্জামান একটি উদাহরণ দিয়ে বলেন, ‘পি কে হালদার ধরা পড়েছেন। কিন্তু তাঁর টাকা ফিরিয়ে আনার বিষয়টি এখন আর পি কে হালদারের হাতেও নেই। তাঁর অর্থ ফেরত পাঠাতে ভারতের আপত্তি থাকতে পারে। দুই দেশের মধ্যে পারস্পরিক চুক্তি থাকতে হবে। অর্থ পাচার প্রতিরোধ আইন করে আমরা এগমন্ট গ্রুপের সদস্য হয়েছিলাম। এখন আমরা তাদের কাছে কী জবাব দিব?’\nছয় চ্যালেঞ্জ মোকাবিলায় উদ্যোগ নেই\nএবারের বাজেট বক্তৃতায় অর্থনীতিতে ছয়টি চ্যালেঞ্জ চিহ্নিত করা হয়েছে। এগুলো হলো উচ্চ মূল্যস্ফীতি, ভর্তুকি ব্যবস্থাপনা, বৈদেশিক সহায়তা ও অগ্রাধিকার প্রকল্প বাস্তবায়ন, শিক্ষা ও স্বাস্থ্য খাতের প্রকল্প দ্রুত শেষ করা, স্থানীয় পর্যায়ে রাজস্ব আহরণ বৃদ্ধি এবং মুদ্রা বিনিময় হার স্থিতিশীল রাখা। এ প্রসঙ্গে নাগরিক প্ল্যাটফর্মের বক্তব্য হলো, সমস্যা যথাযথভাবে চিহ্নিত করা হয়েছে। কিন্তু সমাধানে পর্যাপ্ত উদ্যোগ নেই।\nদেবপ্রিয় ভট্টাচার্য বলেন, বর্তমান অর্থনৈতিক পরিস্থিতিতে আন্তর্জাতিক মুদ্রা তহবিলের (আইএমএফ) কাছ থেকে বাজেটের অর্থসহায়তা নেওয়া যায় কি না, তা বিবেচনা করার সময় এসেছে।


অর্থমন্ত্রী আ হ ম মুস্তফা কামাল বলেছেন, প্রকৌশলী, গবেষক ও শিক্ষাবিদ হিসেবে জাতীয় অধ্যাপক ড. জামিলুর রেজা চৌধুরীর দক্ষতা ও সুনাম বিশ্বব্যাপী স্বীকৃত। দেশের অবকাঠামো নির্মাণ খাতে তার অনন্য অবদান জাতি দীর্ঘকাল স্মরণে রাখবে।\nমঙ্গলবার (২৮ এপ্রিল) ড. জামিলুর রেজা চৌধুরীর মৃত্যুতে শোক প্রকাশ করে তিনি এমন মন্তব্য করেন।\nএক শোক বার্তায় অর্থমন্ত্রী জামিলুর রেজা চৌধুরীর বিদেহী আত্মার মাগফিরাত কামনা করেন এবং তার শোকসন্তপ্ত পরিবারের প্রতি গভীর সমবেদনা জানান।\nশোক বার্তায় মন্ত্রী আরও জানান, অধ্যাপক ড. জামিলুর রেজা চৌধুরী ছিলেন দেশের একজন প্রাজ্ঞ ও কৃতি ব্যক্তিত্ব। প্রকৌশলী, গবেষক ও শিক্ষাবিদ হিসেবে তার দক্ষতা ও সুনাম বিশ্বব্যাপী স্বীকৃত। দেশের অবকাঠামো নির্মাণ খাতে তার অনন্য অবদান জাতি দীর্ঘকাল স্মরণে রাখবে। একুশে পদক প্রাপ্ত এই গুণী ব্যক্তিত্বের মৃত্যু দেশের জন্য এক অপূরণীয় ক্ষতি।\nসোমবার রাত ২টার দিকে ঘুমের মধ্যে অধ্যাপক জামিলুর রেজা চৌধুরীর ‘ম্যাসিভ হার্ট অ্যাটাক’ হয়। পরে ভোর ৪টার দিকে তাকে স্কয়ার হাসপাতালে নিয়ে গেলে ততক্ষণে তিনি মারা যান।


করতে চাই একরকম; প্রচার হয় অন্যরকম : অর্থমন্ত্রী\nপ্রকাশিত: ফেব্রু ২৬, ২০২০ / ০৮:৫৮অপরাহ্ণ\nচলতি বাজেটের প্রতিশ্রুতি অনুযায়ী বিভিন্ন ধরনের আইন করতে যাচ্ছি। তবে আমরা করতে চাই একরকম; প্রচার অন্যরকম। এতে মানুষের মাঝে দুশ্চিন্তা বাড়ে, জনগণ হাতাশাগ্রস্ত হয় বলে মন্তব্য করেছেন অর্থমন্ত্রী আ হ ম মুস্তফা কামাল।\nখেলাপি ঋণ আদায়ে কোনো করপোরেশন করা হচ্ছে কি না জানতে চাইলে অর্থমন্ত্রী বলেন, ‘এটা করব বলে বাজেটে বলা হয়েছে। বাজেটে যেসব আইন করব বলেছি সে আইনগুলো করা হবে। কিন্তু আমরা একরকম বলি, আপনারা আরেক রকম বলেন, এতে মানুষের মাঝে দুশ্চিন্তা বেড়ে যায় এবং আমার মনে হয় তারা অনেকেই হাতাশাগ্রস্ত হয়ে যায়।’\nগণমাধ্যমের উদ্দেশে তিনি বলেন, ‘আমার মনে হয়, আমাদের আরও চিন্তা করে সুচিন্তিত মতামতগুলো প্রচার করা উচিত। কারণ আপনারা যা প্রকাশ করেন সেগুলো জনগণের কাছে চলে যাচ্ছে। জনগণ যদি সঠিক তথ্য না জানে, সেটা সরকারের জন্য সমস্যা, দেশের মানুষের জন্য সমস্যা।’\nঅর্থমন্ত্রী বলেন, ‘বলে দেয়া হলো ব্যাংক কমিশন গঠন করা হয়ে গেছে। কমিশনের চেয়ারম্যানের নামও বলে দেয়া হলো, এগুলো তো ঠিক নয়। এভাবে একটার পর একটা জটিলতা চলছে। ব্যাংক কমিশন করব, অবশ্যই করব। তবে কবে করব সময় লাগবে।’\nতিনি বলেন, ‘আমি বাজেটে বলেছি, এমন কিছু করব না যাতে কারও ওপর বাড়তি চাপ পড়ে। আমি এ-ও বলেছিলাম, যদি সম্ভব হয় টাক্সের আওতা বাড়াব কিন্তু ট্যাক্সের হারটা কমাব। যদি হার কমাতে না পারি তাহলে বাড়াব না অন্তত।’\nসাংবাদিকদের উদ্দেশে অর্থমন্ত্রী বলেন, ‘আপনারা কি ন্যায়বিচার চান? আইন-কানুন থাকুক- এটা চান তো? দীর্ঘদিন থেকে যেখানে যেখানে আমাদের সমস্য হচ্ছিল, ধীরে ধীরে আমরা এ থেকে বেরিয়ে আসতে চাচ্ছি। দেশের অর্থনীতি যতটা বড় হয়েছে, এখন আমাদের পেছনে তাকানোর সময় নেই। সামনের দিকে এগিয়ে যেতে হবে।’\nএক প্রশ্নের উত্তরে তিনি বলেন, ‘অ্যাসেট ম্যানেজমেন্ট কোম্পানি করব। তার জন্য বিভিন্ন ব্যাংকের চেয়ারম্যান, এমডিদের মতামত নিচ্ছি।’\nব্যাংক খাতে লুটপাটের প্রতিবাদে বাম দলগুলো আজকে বাংলাদেশ ব্যাংক ঘেরাও কর্মসূচি পালন করেছে। এ বিষয়ে প্রতিক্রিয়া জানতে চাইলে অর্থমন্ত্রী বলেন, ‘বাংলাদেশে ব্যাংকে বাম দল যাবে, বাম দলের তো টাকা-পয়সার দরকার নেই। কী মুশকিল! ওরা ওখানে যাবে কেন?’


চতুর্থ বিয়ের ইঙ্গিত শ্রাবন্তীর? - খবর৭১\nHome বিনোদন চতুর্থ বিয়ের ইঙ্গিত শ্রাবন্তীর?\nখবর৭১ঃ মিটিং শেষ করে ইটিং শুরু। মেনু ফুচকা। তাই দিয়েই ‘পাওরি’ স্টাইলে ইনস্টাগ্রাম স্টোরি বানিয়ে ফেললেন বিজেপি প্রার্থী অভিনেত্রী শ্রাবন্তী চট্টোপাধ্যায়। মুখে চেনা সংলাপ, ‘ইয়ে হাম হ্যায়। ইয়ে মেরা টিম হ্যায়। ঔর ইহাঁ পর হাম…?’ বাকিরা যেই বলেছেন ‘পাওরি হো রহে হ্যায়’ সঙ্গে সঙ্গে সংশোধন করে দিলেন তারকা-রাজনীতিবিদ।\nPrevious articleমিয়ানমারে ইস্যুতে জাতিসংঘের জরুরি সামিট আহ্বান\nNext articleআজমিরীগঞ্জে পরকীয়ায় জড়িত সন্দেহে স্বামীর ‘পুরুষাঙ্গ’ কেটে দেয়ার অভিযোগ


বায়ুদূষণ প্রতিরোধে রাজধানীতে প্রয়োজনীয় পানি ছিটাতে নির্দেশ হাইকোর্টের বায়ুদূষণ প্রতিরোধে রাজধানীতে প্রয়োজনীয় পানি ছিটাতে নির্দেশ হাইকোর্টের – দূরবীন নিউজ২৪\n/ অপরাধ ও দুর্ঘটনা, উন্নয়ন, জাতীয়, নগর মহানগর, স্বাস্থ্য ও পরিবেশ\nবায়ুদূষণ প্রতিরোধে রাজধানীতে প্রয়োজনীয় পানি ছিটাতে নির্দেশ হাইকোর্টের\nরাজধানী ঢাকায় ভয়াবহ বায়ু দূষণ প্রতিরোধে প্রয়োজনীয় পনি ছিটানোর নির্দেশ দিয়েছেন হাইকোর্ট। উচ্চ আদালতের আদেশে ঢাকা মহানগরীর প্রবেশমুখ গাবতলী, যাত্রাবাড়ি, পূর্বাচল, কেরানীগঞ্জ, টঙ্গীসহ বিভিন্ন পয়েন্টে প্রয়োজনীয় পানি ছিটাতে ফায়ার সার্ভিস ও সিভিল ডিফেন্স অধিদপ্তরের মহাপরিচালককে নির্দেশ দেওয়া হয়েছে।\nআদালত একইসঙ্গে রাস্তার পাশের ছোটোখাটো গাছে জমে থাকা ধুলা-ময়লা যাতে পরিস্কার হয় সেজন্য রাস্তায় উপর থেকে পানি ছিটাতে ঢাকার দুই সিটি কর্পোরেশনকে নির্দেশ দেওয়া হয়েছে।\nবৃহস্পতিবার (৪ ফেব্রুয়ারি) বিচারপতি মো. আশফাকুল ইসলাম ও বিচারপতি মোহাম্মদ আলীর হাইকোর্ট বেঞ্চ এ নির্দেশ দেন। পরিবেশবাদী সংগঠন হিউম্যান রাইটস অ্যান্ড পিস ফর বাংলাদেশের (এইচআরপিবি) করা এক সম্পূরক আবেদনে এ আদেশ দেন আদালত।\nআদালত আদেশে আরো বলেছেন, পাশাপাশি ছিটানোর ক্ষেত্রে পানির ঘাটতি দেখা দিলে পর্যাপ্ত পরিমান পানি সরবরাহ করতে ঢাকা ওয়াসার ব্যবস্থাপনা পরিচালককে নির্দেশ দেওয়া হয়েছে। আদেশ বাস্তবায়ন করে সংশ্লিস্টদের একমাসের মধ্যে আদালতে প্রতিবেদন দাখিল করতে বলা হয়েছে।\nআদালতে আবেদনের পক্ষে শুনানিতে করেন অ্যাডভোকেট মনজিল মোরসেদ। রাষ্ট্রপক্ষে ছিলেন ডেপুটি অ্যাটর্নি জেনারেল এবিএম আবদুল্লাহ আল মাহমুদ বাশার।\nপরিবেশ অধিদপ্তরের পক্ষে ছিলেন অ্যাডভোকেট আমাতুল করিম, উত্তর সিটি করপোরেশনের পক্ষে ছিলেন ব্যারিস্টার তৌফিক ইনাম টিপু ও দক্ষিন সিটি করপোরেশনের পক্ষে ছিলেন অ্যাডভোকেট সাঈদ আহমেদ রাজা।\nহাইকোর্ট গতবছর ১৩ জানুয়ারি রাজধানী ও আশেপাশের বায়ু দূষণ রোধে ৯ দফা নির্দেশনা দেন। নির্দেশনাগুলো হলো-১. ঢাকা শহরে মাটি/বালি/বর্জ্য পরিবহনকৃত ট্রাক ও অন্যান্য গাড়িতে মালামাল ঢেকে রাখা, ২. নির্মানাধীন এলাকায় মাটি/বালি/সিমেন্ট/পাথর/নির্মান সামগ্রী ঢেকে রাখা, ৩. সিটি করপোরেশন রাস্তায় পানি ছিটাবে, ৪. রাস্তা/কালভার্ট/কার্পেটিং/খোড়াখুড়ি কাজে টেন্ডারের শর্ত পালন নিশ্চিত করা, ৫. কালো ধোয়া নিঃসরণকৃত গাড়ি জব্দ করা, ৬. সড়ক পরিবহন আইন অনুসারে গাড়ির চলাচল সময়সীমা নির্ধারন ও উত্তীর্ন হওয়া সময়সীমার পরে গাড়ি চলাচল বন্ধ করা, ৭. অবৈধ ইটভাটাগুলো বন্ধ করা, ৮ পরিবেশ লাইসেন্স ব্যতীত চলমান সকল টায়ার ফ্যাক্টরি বন্ধ করা এবং ৯. মার্কেট/দোকানে প্রতিদিনের বর্জ্য ব্যাগ ভরে রাখা এবং অপসারণ নিশ্চিত করা। এই ৯ দফা নির্দেশনা বাস্তবায়নে সম্পূরক আবেদন করা হয়।/


5 কোর ম্পি৩ প্লায়ার্স & ইপডস মূল্য India মধ্যে 18 Jan 2020 এতালিকা | PriceDekho.com\n5 কোর ম্পি৩ প্লায়ার্স & ইপডস Indiaেমূল্য\n5 কোর ম্পি৩ প্লায়ার্স & ইপডস India 2020এর মধ্যে দাম তালিকা\nযে দৃশ্য5কোর ম্পি৩ প্লায়ার্স & ইপডস দাম করুন India মধ্যে 18 January 2020 এ হিসাবে। মূল্য তালিকা জন্য অনলাইন শপিং 1 মোট5কোর ম্পি৩ প্লায়ার্স & ইপডস অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য5কোর রিচার্জেবল পোর্টেবল ওয়্যারলেস এমপ্লিফায়ার উইথ সব আয়াক্স 7100 মাইক্রোফোন আউটডোর পা সিস্টেম গড়ে হয়। এই সর্বনিম্ন দামের করুন একটি সহজ মূল্য তুলনা জন্য Flipkart, Naaptol, Snapdeal, Homeshop18, Indiatimes মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি5কোর ম্পি৩ প্লায়ার্স & ইপডস এ\nযে জন্য মূল্যের5কোর ম্পি৩ প্লায়ার্স & ইপডস এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের5কোর রিচার্জেবল পোর্টেবল ওয়্যারলেস এমপ্লিফায়ার উইথ সব আয়াক্স 7100 মাইক্রোফোন আউটডোর পা সিস্টেম গড়ে Rs. 4,399 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের5কোর রিচার্জেবল পোর্টেবল ওয়্যারলেস এমপ্লিফায়ার উইথ সব আয়াক্স 7100 মাইক্রোফোন আউটডোর পা সিস্টেম গড়ে Rs.4,399 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\n5 কোর রিচার্জেবল পোর্টেবল Rs. 4399\nশীর্ষ 105Core ম্পি৩ প্লায়ার্স & ইপডস\nসর্বশেষ5Core ম্পি৩ প্লায়ার্স & ইপডস\n5 কোর রিচার্জেবল পোর্টেবল ওয়্যারলেস এমপ্লিফায়ার উইথ সব আয়াক্স 7100 মাইক্রোফোন আউটডোর পা সিস্টেম গড়ে\n- ব্র্যান্ড5Core


কাশ্মিরে দুর্বৃত্তদের গুলিতে প্রখ্যাত সাংবাদিক নিহত, ভারত জুড়ে নিন্দার ঝড়\nFriday, 15 Jun, 2018 11:56:37 pm\nটাইমস ২৪ ডটনেট, কাশ্মির থেকে: ভারত নিয়ন্ত্রিত কাশ্মিরে অজ্ঞাত দুর্বৃত্তরা প্রখ্যাত সাংবাদিক সুজাত বুখারীকে গুলি করে হত্যা করেছে। গত বৃহস্পতিবার সন্ধ্যায় শ্রীনগরে ইংরেজি দৈনিক ‘রাইজিং কাশ্মির’র সম্পাদক সুজাত বুখারীকে গুলি করে হত্যা করা হয়। শুক্রবার বারামুল্লা জেলায় সুজাত বুখারীর পৈতৃক শহরে কয়েক হাজার মানুষের উপস্থিতিতে তার জানাজা অনুষ্ঠিত হয়।বিশিষ্টজনদের মধ্যে সাবেক মুখ্যমন্ত্রী ওমর আবদুল্লাহ, রাজ্যের পূর্তমন্ত্রী নঈম আখতার, কংগ্রেসের সিনিয়র নেতা সাইফুদ্দিন সোজ, স্থানীয় সাংবাদিক ও সামাজের বিভিন্ন শ্রেণির মানুষ জানাজায় উপস্থিত ছিলেন। এ ছাড়া, আজ জুমার নামাজ শেষে ঐতিহাসিক জামিয়া মসজিদ চত্বরে তার গায়েবানা জানাজা অনুষ্ঠিত হয়।\nসাংবাদিক সুজাত বুখারির হত্যাকাণ্ডের নিন্দা জানিয়েছেন ভারতের রাজনীতিবিদরা। জম্মু-কাশ্মিরের মুখ্যমন্ত্রী মেহবুবা মুফতি বলেছেন, ‘ঈদের আগে সন্ত্রাসের বিভীষিকা ফের কুৎসিত রূপ নিয়েছে। এই অহেতুক সহিংসতার নিন্দা করছি, শান্তি নষ্ট করার অপচেষ্টার বিরুদ্ধে সবাইকে ঐক্যবদ্ধ হয়ে লড়তে হবে।’\nমেহেবুবা তার স্মৃতিচারণ করতে গিয়ে কেঁদে ফেলেন। তিনি আবেগপ্রবণ হয়ে বলেন, কিছুদিন আগেই উনি (সুজাত বুখারি) আমার সঙ্গে সাক্ষাত করতে এসেছিলেন। মেহেবুবা তার রূহের মাগফিরাত কামনা করে তার পরিবারের সদস্যদের প্রতি গভীর সমবেদনা জানান।\nকাশ্মিরের সাবেক মুখ্যমন্ত্রী ওমর আবদুল্লাহ সুজাত বুখারীর মৃত্যুতে গভীর শোক প্রকাশ করে তার আত্মার মাগফেরাত প্রার্থনা করেছেন ও পরিবারের সদস্যদের প্রতি সমবেদনা জানিয়েছেন।\nসুজাত বুখারির জানাযা\nকেন্দ্রীয় স্বরাষ্ট্রমন্ত্রী রাজনাথ সিং সুজাত বুখারীর হত্যাকাণ্ডকে কাপুরুষোচিত বলে নিন্দা জানিয়েছেন। তিনি সুজাত বুখারিকে একজন নির্ভীক ও সাহসী সাংবাদিক বলে আখ্যায়িত করেন।কংগ্রেস সভাপতি রাহুল গান্ধী বলেছেন, রাইজিং কাশ্মিরের সম্পাদকের মৃত্যুতে আমি মর্মাহত। উনি সাহসিকতার সঙ্গে কাশ্মিরে শান্তির জন্য লড়াই করেছেন।পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছেন, ওই ঘটনার নৃশংসতায় আমি মর্মাহত। ওই নৃশংসতা বর্ণনার কোনো ভাষা নেই।\nপাকিস্তান পররাষ্ট্র মন্ত্রণালয়য়ের পক্ষ থেকে কাশ্মিরের এ প্রখ্যাত সাংবাদিক হত্যার নিন্দা জানানো হয়েছে। ওই মন্ত্রণালয় এক বিবৃতিতে এ ধরণের নিষ্ঠুরতার পক্ষে কোনো সাফাই হতে পারে না এবং যতই এর নিন্দা করা হোক তা যথেষ্ট নয় বলে মন্তব্য করেছে। তার পরিবারের প্রতি সমবেদনা জানিয়েছে পাক পররাষ্ট্র মন্ত্রণালয়।\nএদিকে, গণমাধ্যমে প্রকাশ, লস্কর ই তাইয়্যেবার পক্ষ থেকে ওই হত্যার ঘটনাকে কাশ্মিরে স্বাধীনতা আন্দোলনের কণ্ঠস্বরকে চাপা দেয়ার ষড়যন্ত্র বলে মন্তব্য করা হয়েছে। অন্যদিকে, হিজবুল মুজাহিদীন কমান্ডার সাইয়্যেদ সালাউদ্দিন ওই ঘটনার আন্তর্জাতিক সংস্থার মাধ্যমে নিরপেক্ষ তদন্ত দাবি করেছেন।\nপশ্চিমবঙ্গের ‘মীযান’ পত্রিকার সম্পাদক ডা. মশিহুর রহমান\nএ প্রসঙ্গে পশ্চিমবঙ্গের ‘মীযান’ পত্রিকার সম্পাদক ডা. মশিহুর রহমান বলেন, ওই হত্যাকাণ্ডের আমরা নিন্দা জানাচ্ছি। সাংবাদিকদের নিরাপত্তা, ও সংবাদপত্রের স্বাধীনতায় আমরা বিশ্বাস করি। মতপার্থক্য থাকতে পারে কিন্তু সেজন্য কাউকে হত্যা করা নিন্দনীয় ও বড় অপরাধ। কাশ্মিরের যে বর্তমান রাজ্য সরকার আছে তাদের কাছে আমাদের বক্তব্য হল, সাংবাদিকদের নিরাপত্তার ব্যাপারে যে ত্রুটি রয়েছে তা খতিয়ে দেখা উচিত। প্রশাসনের এই দুর্বলতা যদি চলতে থাকে তাহলে আগামীদিনে এ ধরণের কোনো খারাপ ঘটনা ঘটতে পারে। অপরাধীদের চিহ্নিত করে তাদের বিরুদ্ধে আইনানুগ পদক্ষেপ নেয়া হোক।’


৪০টি রুশ বিমান ধ্বংস করা ‘ঘোস্ট অব কিয়েভ’ যুদ্ধে নিহত, বড় ক্ষতি ইউক্রেনের! - The Bengali Times\n৪০টি রুশ বিমান ধ্বংস করা ‘ঘোস্ট অব কিয়েভ’ যুদ্ধে নিহত, বড় ক্ষতি ইউক্রেনের!\nনির্ভুল নিশানায় একাই গুঁড়িয়ে দিয়েছেন রাশিয়ার ৪০টি যুদ্ধবিমান। এই দক্ষতার কারণে শত্রু কিংবা মিত্র সবার কাছেই পরিচিতি পেয়েছিলেন ‘ঘোস্ট অব কিয়েভ’ নামে। তবে গত মাসে রুশ বাহিনীর সাথে যুদ্ধে এই পাইলট মারা গেছেন বলে প্রতিবেদন প্রকাশ করেছে টাইমস অব লন্ডন।\nওই প্রতিবেদনে প্রকাশ করা হয়েছে, ‘ঘোস্ট অব লন্ডন’ খ্যাত সেই পাইলটের নাম মেজর স্টেপান তারাবালকা (২৯)। তার মৃত্যুতে ইউক্রেনের বড় ধরনের ক্ষতি হয়েছে বলেই মনে করছেন বিশ্লেষকরা।\nডেইলি মেইলসহ বেশ কয়েকটি গণমাধ্যমের প্রতিবদেনে বলা হয়েছে, গত ১৩ মার্চ মাঝ আকাশে রুশ বাহিনীর মোকাবেলা করার সময় শত্রুপক্ষের আঘাতে ধ্বংসপ্রাপ্ত হয় তার মিগ-২৯ ফাইটার জেটটি। তবে শেষ মুহূর্তেও সাহসের সাথে লড়াই করে গেছেন স্টেপান। অসাধারণ অবদানের জন্য তাকে মরণোত্তর ইউক্রেনের সর্বোচ্চ সামরিক সম্মান ‘অর্ডার অব দ্য গোল্ডেন স্টার’ দেয়া হয়েছে।\nটাইমসের খবর অনুযায়ী, মেজর স্টেপান পশ্চিম ইউক্রেনের কোরোলিভকা নামে একটি ছোট গ্রামে একটি শ্রমজীবী পরিবারে জন্মগ্রহণ করেছিলেন। ছোটবেলা থেকেই পাইলট হতে চেয়েছিলেন তিনি।\nগত ২৪ ফেব্রুয়ারি ইউক্রেনে অভিযান শুরু করে রাশিয়া। যুদ্ধের প্রথমদিনেই স্টেপান রাশিয়ার ১০টি বিমান ধ্বংস করেছিলেন বলে দাবি করা হয়। সবমিলিয়ে তিনি মোট ৪০টি রাশিয়ান বিমান ধ্বংস করেন। সূত্র: ভারতীয় সংবাদমাধ্যম এনডিটিভি ও ডেইলি মেইল।\nআগের খবরস্ত্রী আনুশকার চেয়েও সতীর্থকে বেশি গুরুত্ব দিতেন কোহলি’\nপরের খবরগাজীপুরে বেতন- বোনাস না পেয়ে কারখানার ভিতরে রাত্রিযাপন


নরসিংদীতে এবার ১৫ হাজার মেট্রিক টন লটকন উৎপাদন\nপ্রচ্ছদ » জেলা খবর » নরসিংদী\nপ্রকাশিত: ০৮ জুন, ২০২১ ০৭:০৫ পি. এম. জেনিউজ বিডি\nনরসিংদী জেলা প্রতিনিধিঃ\nনরসিংদীতে লটকন চাষ করে ব্যাপক সাফল্য পাচ্ছেন চাষিরা। আর্থিক লাভের কারণে চাষিদের মধ্যে লটকন চাষে উৎসাহের পাশাপাশি প্রতি বছরই এখানে বাড়ছে বাগানের সংখ্যা। বর্তমানে নরসিংদীর উত্তর ও উত্তর-পশ্চিমের সমতল পাহাড়ি লালমাটি এলাকা থেকে প্রতিদিন শত শত মণ লটকন ঢাকাসহ দেশের বিভিন্ন শহরে যাচ্ছে। নরসিংদী কৃষি সম্প্রসারণ অধিদফতরের অতিরিক্ত উপপরিচালক ড. সাফায়েত আহম্মদ জানান, এ বছর নরসিংদী জেলায় প্রায় এক হাজার ৩৬৯ হেক্টর জমিতে লনকট চাষ হয়েছে। এগুলোর মধ্যে বেলাবতে -১২৩ হেক্টর, শিবপুরে-১২০০ হেক্টর, মনোহরদীতে-১০ হেক্টর, রায়পুরায়-৩১ হেক্টর ও পলাশে-৫ হেক্টর। মওসুমে এখানে প্রায় ১৫ হাজার মেট্রিক টন লটকন উৎপাদন হয়, যার আনুমানিক দাম ৪০-৪৫ কোটি টাকা। নরসিংদীর উত্তর ও উত্তর-পশ্চিমাঞ্চলের সুউচ্চ গৈরিক বা লাল রঙের মাটিতে প্রচুর ক্যালসিয়াম ও অন্যান্য খনিজ উপাদান বিদ্যমান থাকায় এ মাটিতে লটকনের উৎপাদন ভালো হচ্ছে। স্বাদে-গন্ধে হচ্ছে মিষ্টি এবং আকৃতিতেও হচ্ছে বড় বড়। নরসিংদীর রায়পুরা, শিবপুর, বেলাব, মনোহরদী ও পলাশ উপজেলার শত শত চাষি বর্তমানে লটকন বিক্রি করে অর্থনৈতিক সাফল্য ফিরিয়ে আনছেন।\nসরেজমিন দেখা গেছে, শিবপুর উপজেলায় সবচেয়ে বেশি লটকনের বাগান রয়েছে। ২০ বছর আগেও লটকনের স্বতন্ত্র বাগান ছিল না। তখন অন্যান্য ফলগাছের সাথেই দু-একটি গাছ লাগানো হতো। লটকন চাষিরা জানান, পূর্বসময়ে লটকনের তেমন চাহিদা ছিল না, দামও ছিল কম, সে কারণে কেউ লটকনের স্বতন্ত্র বাগান করার চিন্তা করত না। বর্তমানে চাহিদা ও মূল্য দু’টিই বেড়েছে। স্থানীয় ব্যবসায়ী মিস্টার মিয়া জানান, প্রতি কেজি লটকন তারা ঢাকায় নিয়ে ৯০ থেকে ১০০ টাকা পর্যন্ত বিক্রি করে থাকেন। স্থানীয় লাকপুর উচ্চবিদ্যালয়ের সহকারী শিক্ষক ও লটকন চাষি জাহাঙ্গীর আলম জানান, লটকন গাছে নারী-পুরষ রয়েছে। ফল আসার আগ পর্যন্ত নারী-পুরষ চিহ্নিত করা দুষ্কর। চারা লাগানোর কমপক্ষে পাঁচ বছর পর ফল আসে।\nপ্রথম দিকে চাষিরা চারার জন্য নার্সারিগুলোর ওপর নির্ভর করলেও এখন তা করছেন না। এখন নিজেরাই চারা তৈরি করছেন। বহু অভিজ্ঞতার আলোকে দেখা গেছে এবং এক বিচি বিশিষ্ট লটকটন থেকে অধিক নারী গাছের জন্ম নেয়। তাছাড়া চারা অবস্থায় গাছের বিভিন্ন লক্ষণ দেখে অভিজ্ঞরা নারী চারা শনাক্ত করতে পারেন। বাছাইয়ের এ পদ্ধতি বিজ্ঞানসম্মত না হলেও চাষিরা বেশ সাফল্য পাচ্ছেন। দেখা গেছে, বাগানগুলোতে নির্দিষ্ট দূরত্বে তিনটি করে চারা রোপণ করা হচ্ছে। পাঁচ বছর পর প্রথম ফল এলে নারী গাছ রেখে বাকিগুলো কেটে ফেলা হচ্ছে।\nএকটি পূর্ণবয়স্ক লটকন গাছে ৫ থেকে ১০ মণ পর্যন্ত ফলন পাওয়া যায়। অন্য কোনো ফলে সাধারণত এত টাকা আয় হয় না। লটকন চাষে রোগ বালাই তেমন একটা নেই। চাহিদাও প্রচুর, এসব কারণেই দিন দিন নরসিংদীর বিভিন্ন এলাকায় লটকন চাষের প্রসার ঘটছে। এ ছাড়া দেশের পাশাপশি মধ্যপ্রাচ্য ওইউরোপে এখানকার লটকনের ব্যাপক চাহিদা রয়েছে। সূত্র: এনডি


মে 10, 2019 - সিসি নিউজ মে 10, 2019 - সিসি নিউজ\nবুধবার, ১৫ জুলাই ২০২০, ০৩:৫৭ পূর্বাহ্ন\t|\nরংপুর রেঞ্জে ওসি মোয়াজ্জেম\nসিসি নিউজ, ১০ মে ।। মাদরাসা ছাত্রী নুসরাত জাহান রাফিকে পুড়িয়ে হত্যার ঘটনায় দায়িত্বে অবহেলার অভিযোগে ফেনীর সোনাগাজীর সাবেক ওসি মোয়াজ্জেম হোসেনকে সাময়িক বরখাস্ত করা হয়েছে। বৃহস্পতিবার তাকে সাময়িক বরখাস্ত করে ...বিস্তারিত\nআন্তর্জাতিক ডেস্ক, ১০ মে ।। ইরাকের রাজধানী বাগদাদে ইফতারের সময় আত্মঘাতী বোমা হামলায় আটজন নিহত হয়েছেন। এ সময় আহত হয়েছেন আরো ১৫ জন। বৃহস্পতিবার পূর্ব বাগদাদের জামিয়া বাজারে ইরাকি নাগরিকরা ...বিস্তারিত\nআন্তর্জাতিক ডেস্ক, ১০ মে ।। যুক্তরাজ্যের পূর্ব লন্ডনের একটি মসজিদে তারাবির নামাজ চলাকালে বাইরে গুলিবর্ষণের ঘটনা ঘটেছে। ইলফোর্ডের সেভেন কিংস মসজিদে বৃহস্পতিবার রাতে একজন বন্দুকধারী ব্যক্তি মসজিদে ঢোকার পর পুলিশকে ...বিস্তারিত\nসৈয়দপুরে পুলিশের ওপর হামলার ঘটনায় মামলা দায়ের\nসিসি নিউজ, ১০ মে ।। সৈয়দপুরে পুলিশের ওপর মাদক ব‌্যবসায়ী ও তাদের স্বজনরা সংঘবদ্ধ হয়ে হামলার ঘটনায় রাতেই মামলা হয়েছে। হামলার শিকার এএসআই নুর আমিন নিজে বাদী হয়ে ৭ জনের ...বিস্তারিত\nখেলাধুলা ডেস্ক, ১০ মে ।। সেমিফাইনালে খেলার লক্ষ্য নিয়ে আফগানিস্তান জাতীয় ক্রিকেট দল আসন্ন ইংল্যান্ড বিশ্বকাপে খেলতে যাবে বলে জানিয়েছেন দলটির প্রধান নির্বাচক দৌলত খান আহমেদজা। সম্প্রতি পিটিআইকে দেওয়া সাক্ষাতকারে তিনি ...বিস্তারিত\n‘গ্রিন কার্ড’ মডেলে সৌদিতে বসবাসের সুযোগ!\nআন্তর্জাতিক ডেস্ক, ১০ মে স্পন্সর ছাড়াই এবার সৌদি আরবে বসবাসের সুযোগ পেতে যাচ্ছেন প্রবাসীরা। বিদেশী উদ্যোক্তা ও বিনিয়োগকারী টানতে গত বুধবার সৌদিআরবের শুরা কাউন্সিল ‘গ্রিন কার্ড’ মডেলে প্রবাসীদের বসবাসের একটি পরিকল্পনা ...বিস্তারিত\nনতুন নিবন্ধন লাগবে লক্ষাধিক এনজিওর!\nসিসি ডেস্ক, ১০ মে ।। দেশি-বিদেশি বেসরকারি সংস্থার নিবন্ধন ও নিয়ন্ত্রণের লক্ষ্যে নতুন আইন করছে সরকার। ‘স্বেচ্ছাসেবী সমাজকল্যাণ সংস্থা (নিবন্ধন ও নিয়ন্ত্রণ) আইন, ২০১৯’ নামের প্রস্তাবিত আইনটি পাস হলে এনজিওগুলোকে নতুন ...বিস্তারিত\nঢাকা, ১০ মে ।। পবিত্র ঈদুল ফিতর উপলক্ষে বাসের আগাম টিকিট আগামী ১৭ মে বিক্রি শুরু করবেন পরিবহন মালিকরা। রাজধানীর গাবতলী ও আশপাশ এলাকার কাউন্টার থেকে এসব টিকিট বিক্রি করা হবে। ...বিস্তারিত\nআন্তর্জাতিক ডেস্ক, ১০ মে ।। রমজান মাসে সেহরির জন্য ঘুম থেকে জাগাতে কাফেলার ডাক কিংবা মাইক ব্যবহারের কথা নিশ্চয়ই জানেন। কিন্তু এ কাজে এবার ব্যবহার করা হবে যুদ্ধবিমান! এমনটাই ঘোষণা দিয়েছে ...বিস্তারিত\nসিসি নিউজ, ১০ মে ।। একাধিক মামলার আসামী ও শীর্ষ মাদক ব্যবসায়ী হাসান আলীকে আটক করতে গিয়ে নীলফামারীর সৈয়দপুর থানার এএসআই নুর আমিন সহ আরও তিন পুলিশ সদস্যের ওপর হামলা চালিয়েছে ...বিস্তারিত


July 21, 2020 May 7, 2021 Shafin Hasan TahmeedLeaveaComment on ক্রিকেট ইতিহাসের সবথেকে স্বার্থপর ১০ ক্রিকেটার!\nমানুষ স্বভাবতই উচ্চাভিলাষী। তার চাহিদার কোনো কমতি নেই। যেকোনো সময়ে, যেকোনো পরিবেশে, যেভাবেই হোক সে নিজের শ্রেষ্ঠত্ব জাহির করতে চায়। সেজন্য প্রয়োজনে সে নিজের নীতিনৈতিকতাকে জলাঞ্জলি দিতেও কোনোরকম দ্বিধাবোধ করে না। এভাবে ক্রমশই সে হয়ে ওঠে আরো ভয়ঙ্কর, আরো স্বার্থপর। নিজ স্বার্থে তখন সে যেকোনো পর্যায়ে নেমে যেতে পারে। ঘটিয়ে ফেলতে পারে যেকোনো অঘটন। উইলিয়াম ই গ্ল্যাডস্টোন তাই যথার্থই বলেছিলেন, ‘স্বার্থপরতা হলো মানব জাতির জন্য সর্বশ্রেষ্ঠ অভিশাপ।’\nতবে দুঃখজনক হলেও সত্য হচ্ছে, আজকাল খুব কম জায়গাতেই পরার্থপর ব্যক্তিদের খুঁজে পাওয়া যায়। স্কুল-কলেজ থেকে শুরু করে অফিস-আদালত, কোথায় কোনো স্বার্থপর ব্যক্তি নেই? এমনকি ক্রীড়াঙ্গনেও এমন অনেক খেলোয়াড়দের খুঁজে পাওয়া যাবে, যাঁরা তাঁদের দলের চাইতে নিজের ব্যক্তিগত ক্যারিয়ার গঠনেই বেশি গুরুত্বারোপ করেছেন। আর তাই ক্রিকেট ইতিহাসের তেমনি ১০ স্বার্থপর চরিত্রকে নিয়েই রইলো আজকের প্রতিবেদন।\nএমন কোনো ব্যাটিং রেকর্ড খুঁজে পাওয়াটা কষ্টকর হবে, যেটির তালিকায় শচিন রমেশ টেন্ডুলকারের নাম নেই। ক্রিকেট ইতিহাসের সর্বোচ্চ রান সংগ্রাহক শচিন, খেলোয়াড়ি জীবনে সবুজ পটভূমিতে একের পর এক কিংবদন্তি গাঁথা রচনা করেছেন। নিজেকে নিয়ে গিয়েছিলেন সর্বকালের সর্বশ্রেষ্ঠ ক্রিকেটারদের কাতারে। তা সত্ত্বেও তাঁকে নিয়ে কম সমালোচনা হয়নি। বিশেষত ভারতীয় দলের তৎকালীন ক্রিকেটারদের অনেকে তাঁর প্রতি কিছুটা বিরক্ত ছিলেন। কেননা তিনি নাকি খেলার সময় নিজের সুবিধার দিকটিই বড় করে দেখতেন।\nঅবশ্য অবসরের পর সেসব ঘটনার অনেকগুলোই কালের গর্ভে হারিয়ে গেছে। তবে কষ্ট করে ঘাটাঘাটি করলে কিছুকিছু গল্প এখনো শুনতে পাওয়া যায়। এই যেমন, বাংলাদেশের বিপক্ষে তাঁর ক্যারিয়ারের শততম সেঞ্চুরি অর্জনের ম্যাচটির একটি ঘটনাই না হয় বলি। অনেকের মতে, শুধুমাত্র আন্তর্জাতিক ক্যারিয়ারে নিজের শততম সেঞ্চুরিটি অর্জনের জন্যই তিনি সেদিন টাইগারদের বিপক্ষে এরকম শম্বুক গতির ব্যাটিং করেছিলেন। ফলে শেষ পর্যন্ত ভারতের স্কোরবোর্ডে জমা হয়েছিল ২৮৯ রানের মাঝারি মানের স্কোর। যা পরবর্তিতে তামিম-জহিরুল-সাকিবদের ঝড়ো ইনিংসের সুবাদে খুব সহজেই পার করে ফেলেছিল লাল-সবুজের বাংলাদেশ। এছাড়া ভারতের ফাইনাল খেলার পথেও এই হারটি একটি বড় বাঁধা হয়ে দাঁড়িয়েছিল।\nনিঃসন্দেহে ক্রিকেট ইতিহাসের সেরা খেলোয়াড়দের তালিকায় বরাবরই ব্রায়ান লারার নাম থাকবে। তবে শচিন টেন্ডুলকারের মতো তিনিও দিনশেষে সমালোচনার উর্ধ্বে ছিলেন না। বিশেষ করে সমালোচকরা ইংল্যান্ডের বিপক্ষে খেলা ক্যারিয়ার সর্বোচ্চ ৩৭৫ ও ৪০০* রানের ইনিংসটিকেই তাঁকে ‘স্বার্থপর’ বলে কটুক্তি করার জন্য হাতিয়ার স্বরূপ ব্যবহার করা হয়ে থাকে। বিশেষজ্ঞদের মতে, আন্তর্জাতিক ক্রিকেটে এক ইনিংসে ৪০০ রান সংগ্রহ করার অনন্য মাইলফলকটি ছোঁয়ার স্বার্থেই সেদিন তাঁকে অতিরিক্ত সময় ব্যাটিং করার সুযোগ দেওয়া হয়। ফলে ক্যারিবিয়ান বোলাররা সেবার ম্যাচটির পরিসমাপ্তি ঘটাতে ব্যর্থ হন এবং পরিশেষে ম্যাচটি অল্পের জন্য ড্র হয়ে যায়।\nনিজের প্রজন্মের জন্য একরকম ব্যাটিং আইডলই ছিলেন ইংল্যান্ডের সাবেক ক্রিকেটার জেফ্রি বয়কট। মানুষ হিসাবেও ছিলেন হাসিখুশি, মিশুক স্বভাবের। কিন্তু তাই বলে নিজের আদর্শে কখনোই নড়চড় হতে দেননি তিনি। এজন্য তাঁকে নিয়ে অনেক সময় দলকে বেশ ভোগান্তিতেও পড়তে হয়েছিল। কারণ তিনি সবসময়ই খুব ধীর গতিতে ব্যাটিং করতেন। না কখনো তাঁকে আগ্রাসী ব্যাটিং করতে দেখা গিয়েছিল আর না কখনো তিনি নিজের এই মনোভাবে পরিবর্তন আনতে রাজি হয়েছিলেন। তাছাড়া দলের জন্য প্রয়োজনীয় মুহূর্তেও তিনি একই ধাঁচে ব্যাটিং করতেন যা সময়ে সময়ে দলের জন্য মহাবিপদের কারণ হয়ে দাঁড়াত। এমনকি শোনা যায়, একবার ইংলিশ কোচ নাকি ইরান বোথামকে এজন্য আগেভাগে ব্যাটিং করতে পাঠিয়েছিলেন যাতে করে তিনি বয়কটকে রান আউট করে দিতে পারেন এবং তাঁর বদলে অন্যকেউ এসে যাতে পরবর্তিতে দলের রানের পাল্লাটিকে আরো ভারি করে আসতে পারেন।\nঅনেকটা জেফ্রি বয়কটের মতো গোটা ক্যারিয়ারে সুনীল গভাস্কারের মনোভাবেও খুব একটা পরিবর্তন দেখা যায়নি। তিনিও সবসময় খুবই ধীর গতিতে খেলতে পছন্দ করতেন। এমনকি ওয়ানডে ক্রিকেটের প্রচলনের পর সেই ফর্ম্যাটেও টেস্ট ক্রিকেটের ধাঁচেই ব্যাটিং করতে দেখা যেত তাঁকে। তাছাড়া তাঁকে খুব সম্ভবত একদিনই হঠাৎ আক্রমণাত্মক হতে দেখা গিয়েছিল। আর সেদিনই তিনি ১৯৮৭ বিশ্বকাপের এক ম্যাচে নিউজিল্যান্ডের বিপক্ষে ক্যারিয়ারের প্রথম ও একমাত্র ওয়ানডে সেঞ্চুরিটি হাঁকিয়েছিলেন। এদিকে ওয়ানডে ক্রিকেটের ইতিহাসের বিরল বিরল লজ্জাজনক রেকর্ডের পাশেও রয়েছে তাঁর নাম। এরমধ্যে ওয়ানডে ক্রিকেটের প্রথম দিককার একটি ঘটনাকে উদাহরণ হিসেবে বলা যায়। সেদিন ভারতের বিপক্ষে তিনশোরও বেশি রান সংগ্রহ করেছিল ইংলিশরা। অথচ পাহাড়সম টার্গেটটি তাড়া করতে নেমে ১৭৫ বল খেলে মাত্র ৩৬ রান করে বিতর্কের কেন্দ্রবিন্দুতে পরিণত হন গভাস্কার। টপ অর্ডার ব্যাটসম্যানদের এরকম চরম ভুলের কারণে সেসময় প্রায় সবকয়টি ওয়ানডেতেই পরাজয় বরণ করতে হয়েছিল ভারতকে। এমনকি নিজেদের প্রথম দুই বিশ্বকাপে মাত্র ১টি ম্যাচে জয়ের দেখা পেয়েছিল তারা।\nক্রিকেট ইতিহাসে মাহেন্দ্র সিং ধোনি একটি বিরল চরিত্র। একদিকে সারাবিশ্বে তাঁর যেমন অগণিত-ভক্ত সমর্থক রয়েছে, তেমনিভাবে তাঁর সমালোচকদের সংখ্যাও নেহাত কম নয়। তাদের মধ্যে অনেকে তো আবার এটা মানতেও নারাজ যে ধোনি নিজের দেশের স্বার্থে খুব বেশিকিছু করেছেন। অবশ্য এর পিছনে ধোনির নিজেরও বেশকিছু ভুল রয়েছে। যেমন – তাঁর নেতৃত্বে নিউজিল্যান্ডের বিপক্ষে খেলা ২০১৩ সালের টেস্ট সিরিজের দ্বিতীয় ম্যাচের শেষ ইনিংসে পর্যায়ে কিউইদের মাত্র ৯৪ রানেই ৫ উইকেট পড়ে গিয়েছিল। ঐসময় ফিল্ড সেটআপ পরিবর্তন করার বদলে ধোনি আক্রমণাত্নক ধাঁচে ফিল্ডারদের সাজান। এতে করে ব্র্যান্ডন ম্যাককুলাম ক্রিজে সেট হওয়ার জন্য যথেষ্ট সময় পেয়ে যান এবং ৩০২ রানের অনবদ্য একটি ইনিংস খেলে ফিরে আসেন। কিউইরা পরবর্তিতে ৬৮০ রানে নিজেদের ইনিংস ঘোষণা করে আর সবশেষে সেই ম্যাচটি ড্র হয়ে যায়। আর সেই সিরিজটিও স্বাগতিকরা ১-০ ব্যবধানে জিতে যায়।\nএছাড়া ধোনি আধুনিক ক্রিকেটের সবচেয়ে মন্থর গতিতে খেলা ব্যাটসম্যানদের একজন। সাম্প্রতিককালে ২০১৯ বিশ্বকাপে আফগানিস্তানের বিপক্ষে খেলা একটি ইনিংস এক্ষেত্রে বেশ বিতর্কের জন্ম দিয়েছিল। এমনকি সেই বিশ্বকাপের পর থেকে আজ পর্যন্ত কোনো আন্তর্জাতিক ম্যাচও খেলার সুযোগ পাননি তিনি।\nস্যার রিচার্ড হ্যাডলি হচ্ছেন নিউজিল্যান্ডের ক্রিকেট ইতিহাসের অন্যতম সম্মানীয় ব্যক্তিত্ব। তবে স্বার্থপর ক্রিকেটার হিসেবেও তাঁর বেশ দুর্নাম রয়েছে। তিনি তাঁর ক্যারিয়ারের শেষ পর্যায়ে এসে বোলিংয়ের রান আপ শুধুমাত্র এজন্যই কমিয়ে দিয়েছিলেন যাতে করে ক্যারিয়ারের আয়ুকে আরেকটু দীর্ঘস্থায়ী করা যায়। পাশাপাশি অধিনায়ক হিসেবেও তিনি ছিলেন খুবই একগুঁয়ে স্বভাবের। দল গঠনের জন্য তিনি কখনোই খেলোয়াড়দের খেলার মান বিবেচনায় আনতেন না। বরং পরিসংখ্যানে যারা বেশি এগিয়ে, সরাসরি তাদেরকে নিয়েই দল গঠন করে ফেলতেন। আবার স্বভাবেও ছিলেন বেশ কৃপণ মনোভাবের। ম্যাচ জেতার পর জয়ী দলের খেলোয়াড়কে যে অর্থ পুরস্কার দেওয়া হতো, সেটিও তিনি নিজের সতীর্থদের সঙ্গে ভাগাভাগি করতেন না। যেখানে রেওয়াজ অনুসারে প্রাপ্ত পুরস্কারের অর্থের একটি অংশ নিজের দলের খেলোয়াড়দেরকে দিতে হয়। এসব কারণেই ‘গ্রেট প্লেয়ার’ হওয়া সত্ত্বেও এরকম একটি লজ্জাজনক তালিকাতে তাঁর নামটিও উঠে এসেছে।\nপাকিস্তানের ক্রিকেটের জন্য শহিদ আফ্রিদি রীতিমতো একজন মহাতারকা। তিনিই প্রথম তাঁর স্বদেশি ক্রিকেটারদের শিখিয়েছেন যে, ছোট ফর্ম্যাটগুলোতে কিভাবে ভালোভাবে খেলতে হয়। যেকারণে পাকিস্তানে তাঁর ভক্ত-সমর্থকদের কখনোই কোনো কমতি ছিল না। তবে কিছু আচরণ তাঁর সামাজিক মর্যাদায় বেশ আঘাত হেনেছিল এবং তিনি সংবাদমাধ্যমগুলোর মন্দ শিরোনামে পরিণত হয়েছিলেন।\nএগুলোর মধ্যে সবচেয়ে বড় অভিযোগ হচ্ছে, অধিনায়ক থাকাকালীন সময়ে তিনি কেবলমাত্র নিজের পছন্দের ক্রিকেটারদেরকেই দলে সুযোগ দিতেন। অপরদিকে তাঁর অপছন্দের ক্রিকেটাররা সর্বদাই বৈষম্যের শিকার হতেন। আবার অবসরের পরও আফ্রিদি আবারো খেলার মধ্যে ফিরে আসার চেষ্টা করেছিলেন। যে সুযোগটা অন্যান্য ক্রিকেটাররা সহজে পান না। এর মাধ্যমে তিনি এটাই যাচাই করতে চেয়েছিলেন যে, ভাগ্য তাঁর জন্য আরোকিছু অবশিষ্ট রেখে দিয়েছে কিনা।\nআইসিসির সর্বকালের সেরা ব্যাটসম্যানদের র‌্যাকিংয়ে ৯৪৭ রেটিং পয়েন্ট নিয়ে দ্বিতীয় অবস্থানে রয়েছেন অস্ট্রেলিয়ান তারকা ব্যাটসম্যান স্টিভ স্মিথ। যেখানে শীর্ষ দশেও এপ্রজন্মের কোনো ক্রিকেটারের নাম নেই। সুতরাং ক্রিকেটার হিসেবে স্মিথ কেমন, তা আর আলাদা করে বলে দিতে হচ্ছে না। তবে স্মিথের চরিত্র নিয়ে বলতে গেলে বেশ সংশয়েই পড়ে যেতে হয়। বেশ কয়েকটি নিন্দিত ঘটনার কারণে তিনি বেশ কয়েকবার তীব্র সমালোচনার শিকার হয়েছেন। যার মধ্যে বল টেম্পারিংয়ের গল্পটা কারই বা অজানা রয়েছে? গুঞ্জন রয়েছে যে, দক্ষিণ আফ্রিকা টেস্টে তিনিই তরুণ তারকা ক্যামেরন বেনক্রাফটকে শিরিষ কাগজে ঘষে বলটিকে বিকৃত করার জন্য চাপ প্রয়োগ করেছিলেন। আর যেহেতু সেসময় স্মিথই দলের অধিনায়ক ছিলেন, তাই তাঁর বিরুদ্ধে যাওয়ার সামর্থ্যও ছিল না বেনক্রাফটের। পরবর্তিতে ব্যাপারটি ক্যামেরায় ধরা পড়লে স্মিথ এবং ওয়ার্নারকে ১ বছরের জন্য ও বেনক্রাফটকে ৯ মাসের জন্য সবধরনের ক্রিকেট থেকে নিষিদ্ধ করা হয়েছিল।\nদারুণ সফল একজন অধিনায়ক ছিলেন তিনি। আগ্রাসী মনোভাবের জন্য পরিচিতির পাশাপাশি কখনোসখনো স্বার্থপরের তকমাটাও লেগে যেত নামের পাশে। অনেকের মতে, স্টিভ ওয়াহ নিজের দলের হয়ে কখনোই খেলার চেষ্টা করেননি। বরং তিনি নিজের ক্যারিয়ারের রেকর্ড আরো সমৃদ্ধ করার লক্ষ্যে প্রতি ম্যাচে অপরাজিত বা নট আউট থাকতে চাইতেন। যা তাঁর অপরপ্রান্তে খেলা ব্যাটসম্যানের ওপর বড়রকমের চাপ সৃষ্টি করত। আবার শহিদ আফ্রিদির মতো তাঁর বিরুদ্ধেও দল গঠনে নিজের ব্যক্তিগত ব্যাপারকে টেনে আনার মতো অভিযোগ রয়েছে। যেকারণে তিনি কয়েকবার গুরুত্বপূর্ণ ম্যাচেও শের্ন ওয়ার্নের মতো দলের প্রয়োজনীয় সদস্যদের বাদ দিয়ে দিয়েছিলেন। পরে খোদ আয়ান চ্যাপেল পর্যন্ত সংবাদমাধ্যমের সামনে স্টিভ ওয়াহকে নিয়ে একবার বলেছিলেন, তিনি ক্রিকেট ইতিহাসের সেরা স্বার্থপর অধিনায়ক।\nবলুন তো, ক্রিকেট ইতিহাসের সবচেয়ে কুখ্যাত অধ্যায় কোনটি ছিল? অনেক ক্রিকেট বোদ্ধাদের মতে সেটি ছিল ‘বডি লাইন’ স্ক্যান্ডাল। যেসময় প্রতিপক্ষকে অল্প রানের মধ্যে আটকে দিতে ইংলিশ বোলাররা এমন একটি নির্মম পদ্ধতি বেছে নেন যেখানে তাঁরা সরাসরি ব্যাটসম্যানদের শরীর লক্ষ্য করে বল ছুঁড়ে মারতেন। এতে করে ব্যাটসম্যানরা নিজেদের বলে আঘাতের হাত থেকে বাঁচাতে গিয়ে ব্যাট দিয়ে সেটিকে আটকানোর চেষ্টা করতেন আর তা প্রতিসরিত হয়ে কাছাকাছি দাঁড়ানো ফিল্ডারদের হাতে চলে যেত। এরফলে তখনকার অস্ট্রেলিয়ান ক্রিকেটাররা অ্যাশেজ সিরিজে বারবার ইনজুরির শিকার হচ্ছিলেন যা দেশ দুইটির পারস্পরিক সম্পর্কের ওপরও বাজে প্রভাব ফেলছিল।\nআর কুখ্যাত এই পদ্ধতির অন্যতম মাষ্টারমাইন্ড ছিলেন ইংলিশ দলের তৎকালীন অধিনায়ক ডোগলাস জার্ডাইন। গত শতাব্দির ত্রিশ-চল্লিশের দশকের পত্রিকাগুলোর বেশ কয়েকটি প্রতিবেদন কিন্তু এমনটাই বলছে। এছাড়া সেসব প্রতিবেদনে আরো বলা হয়েছিল যে, তাঁর দলের অনেকে এই প্রস্তাবের বিরুদ্ধে অবস্থান নিলেও তিনি তাতে কান না দিয়ে নিজেদের পরিকল্পনা বাস্তবায়নে মনোযোগ দিয়েছিলেন। অবশ্য তাঁর নেতৃত্বে খেলা বেশিরভাগ ম্যাচেই ইংলিশরা সাফল্য লাভ করেছিল। কিন্তু ইতিহাস তাঁকে সফল অধিনায়ক হিসেবে নয়, বরং একজন ধূর্ত চরিত্র হিসেবেই পরিচিতি দিয়ে আসছে।\nউইলিয়ামসন–বাবরদের টপকিয়ে টেস্ট ‘ব্যাটসম্যান’ র‍্যাংকিংয়ে স্টোকসের বড় লাফ\nপথের কাঁটা সরে গেছে; ভারত এখন ব্যস্ত আইপিএল নিয়ে\nম্যারাডোনার জগদ্বিখ্যাত ১০টি উক্তি\nNovember 26, 2020 November 26, 2020 Md. Shoaib Hossain Shawon\nবাংলাদেশের টেস্ট স্টাটাস প্রাপ্তির দুই দশক পূর্তি\nJune 26, 2020 June 26, 2020 mohammad polash


প্রশ্ন :- খতিয়ান কী ?\nপ্রশ্ন :-সি,এস রেকর্ড কী ?\nপ্রশ্ন :-এস,এ খতিয়ান কী ?\nপ্রশ্ন :-নামজারী কী ?\nপ্রশ্ন :- জমা খারিজ কী ?\nপ্রশ্ন :-পর্চা কী ?\nপ্রশ্ন :-তফসিল কী ?\nপ্রশ্ন :-মৌজা কী ?\nপ্রশ্ন :-খাজনা কী ?\nপ্রশ্ন :-ওয়াকফ কী ?\nপ্রশ্ন :- মোতওয়াল্লী কী ?\nপ্রশ্ন :- ওয়রিশ কী ?\nপ্রশ্ন :-ফারায়েজ কী ?\nপ্রশ্ন :-খাস জমি কী ?\nপ্রশ্ন :-কবুলিয়ত কী ?\nপ্রশ্ন :-দাগ নং কী ?\nপ্রশ্ন :-ছুট দাগ কী ?\nপ্রশ্ন :-চান্দিনা ভিটি কী ?\nপ্রশ্ন :- অগ্রক্রয়াধিকার কী ?\nপ্রশ্ন :-আমিন কী ?\nপ্রশ্ন :-সিকস্তি কী ?\nপ্রশ্ন :-পয়স্তি কী ?\nপ্রশ্ন :-নাল জমি কী ?\nপ্রশ্ন :-দেবোত্তর সম্পত্তি কী ?\nপ্রশ্ন :-দাখিলা কী ?\nপ্রশ্ন :-ডি,সি,আর কী ?\nপ্রশ্ন :-দলিল কী ?\nপ্রশ্ন :-কিস্তোয়ার কী ?\nপ্রশ্ন :-খানাপুরি কী ?


‘মাননীয়া লড়ছেন গ্রেটার বাংলাদেশের লক্ষ্যে’, ফেসবুকে বিতর্কিত পোস্ট দিলীপ ঘোষে - BJP State President Dilip Ghosh facebook post creates controversy, Bangla News\nবাংলা নিউজ > বাংলার মুখ > কলকাতা > ‘মাননীয়া লড়ছেন গ্রেটার বাংলাদেশের লক্ষ্যে’, ফেসবুকে বিতর্কিত পোস্ট দিলীপ ঘোষে\n‘মাননীয়া লড়ছেন গ্রেটার বাংলাদেশের লক্ষ্যে’, ফেসবুকে বিতর্কিত পোস্ট দিলীপ ঘোষে\n১ মিনিটে পড়ুন . Updated: 28 Jan 2021, 02:38 PM IST Apromeya Datta Gupta\nবিজেপি রাজ্য সভাপতি দিলীপ ঘোষ ফেসবুকে একটি ছবি পোস্ট করেন। ওই ছবি উপরে লেখা, ইসলামিক বাংলাদেশের জাতীয় স্লোগান জয় বাংলা।\nDilip Ghosh Mamata Banerjee Joy Bangla\nফেসবুকে এবার বিস্ফোরক দিলীপ ঘোষ। মুখ্যমন্ত্রী মমতা বন্দ্যোপাধ্যায়কে নিশানা করে জয় বাংলা স্লোগান নিয়ে বিতর্কিত পোস্ট করলেন বিজেপি রাজ্য সভাপতি। তিনি তোপ দাগলেন, ‘গ্রেটার বাংলাদেশের লক্ষ্যে লড়ছেন মাননীয়া।’ বিজেপি রাজ্য সভাপতি দিলীপ ঘোষ ফেসবুকে একটি ছবি পোস্ট করেন। ওই ছবি উপরে লেখা, ইসলামিক বাংলাদেশের জাতীয় স্লোগান জয় বাংলা। তারপর লেখা, তৃণমূল কংগ্রেসের প্রচারে বাংলাদেশী অভিনেতা, মাননীয়ার মুখে বাংলাদেশী স্লোগান, তৃণমূল কংগ্রেসের পুজোয় বাংলাদেশী ক্রিকেটার। আর নীচে বড় অক্ষরে লেখা, মাননীয়া লড়ছেন গ্রেটার বাংলাদেশের লক্ষ্যে।\nএই ফেসবুক পোস্ট মুহূর্তে ভাইরাল হয়ে যায়। তৈরি হয় রাজ্য–রাজনীতিতে নয়া বিতর্ক। বিজেপি রাজ্য সভাপতির পোস্টের জবাবে পাল্টা বিজেপিকে তীব্র কটাক্ষে বিঁধেছে তৃণমূল কংগ্রেসেও। তৃণমূল কংগ্রেস সাংসদ সৌগত রায় পাল্টা তোপ দেগেছেন, ‘বাংলায় সাম্প্রদায়িক রাজনীতির ছোঁয়া আনতে চাইছে বিজেপি।’ উল্লেখ্য, আগে ভোটপ্রচারে বাংলাদেশের অভিনেতা ফিরদৌসকে দেখা যায়। বাংলাদেশের স্লোগান বলতে দিলীপ ঘোষ ‘জয় বাংলা’কে বোঝাতে চেয়েছেন। শেখ মুজিবর রহমানের কন্ঠে ১৯৭১ সালে বাংলাদেশের স্বাধীনতা যুদ্ধের সময় জনপ্রিয় হয় স্লোগানটি। এখন বাংলার মুখ্যমন্ত্রী মমতা বন্দ্যোপাধ্যায়ের কণ্ঠে তা শোনা যাচ্ছে। এই নিয়ে বিতর্কিত পোস্ট করেছেন দিলীপ ঘোষ।\nউল্লেখ্য, তৃণমূলের জয় বাংলা স্লোগান নিয়ে নতুন করে হইচই শুরু হয়েছে ২৩ জানুয়ারি, নেতাজি জন্মজয়ন্তী থেকে। ওইদিন নেতাজির ১২৫তম জন্মজয়ন্তী উপলক্ষ্যে ভিক্টোরিয়া মেমোরিয়ালে কেন্দ্রীয় সরকারের পক্ষ থেকে এক বর্ণাঢ্য অনুষ্ঠানের আয়োজন করা হয়েছিল। ওই অনুষ্ঠানেই মুখ্যমন্ত্রী মমতা বন্দ্যোপাধ্যায় বক্তব্য রাখতে উঠলে দর্শকাসন থেকে জয় শ্রী রাম স্লোগান ওঠে। মঞ্চেই যার প্রতিবাদ করেন মুখ্যমন্ত্রী। পাল্টা জয় বাংলা স্লোগান দিয়ে কোনও বক্তব্য না রেখেই ফিরে যান তিনি।\nএবার সেই রেশ ধরেই বিস্ফোরক পোস্ট করেন দিলীপ ঘোষ। যদিও তাঁর এই পোস্ট ঘিরে বিভিন্ন মহলে উঠেছে সমালোচনার ঝড়। দিলীপ ঘোষের এই ধরনের ফেসবুক পোস্টের তীব্র বিরোধিতা করেছে শাসকদল তৃণমূল কংগ্রেসও। তবে বিজেপি আইটি সেলের ইনচার্জ অমিত মালব্য তৃণমূলনেত্রীর মুখে জয় বাংলা স্লোগান বাংলাদেশের মুক্তিযুদ্ধের সরকারি স্লোগান বলে কটাক্ষ করে বলেন, ‘মুক্তিযুদ্ধের সময় এই স্লোগানকে জনপ্রিয় করেছিলেন শেখ মুজিবর রহমান। কার কাছ থেকে স্বাধীনতা চাইছেন মমতা বন্দ্যোপাধ্যায়? নেতাজি যেখানে ঐক্যবদ্ধ ভারতের স্বপ্ন দেখেছিলেন, সেখানে তিনি বিভেদের কথা বলছেন।’


০৪ জানুয়ারি ২০২০, ১৯:৫৫\nক্ষমতাসীন আওয়ামী লীগকে ইঙ্গিত করে বিএনপি মহাসচিব মির্জা ফখরুল ইসলাম আলমগীর বলেছেন, বাংলাদেশের রাজনীতি পরিবারতন্ত্রের দিকে যাচ্ছে। দেখবেন এখানে একদলীয় শুধু নয় এক ব্যক্তিও হয়ে যাচ্ছে, একটা পরিবার হয়ে যাচ্ছে। তাকিয়ে দেখেন নমিনেশন কাকে দেয়, কারা আসে, কে কোথায় আসে? সংগঠনগুলোর প্রধান কারা হয়? তাহলে বোঝা যাবে, তারা আজকে পরিবারতন্ত্রের দিকে যাচ্ছে।\nশনিবার রাজধানীর জাতীয় প্রেস ক্লাবে এক স্মরণসভায় তিনি এ সব কথা বলেন। বিএনপি চেয়ারপারসনের উপদেষ্টা, জিয়া পরিষদের প্রতিষ্ঠাতা চেয়ারম্যান ও জাসাস ও মাগুরা জেলা বিএনপির সাবেক সভাপতি কবীর মুরাদের স্মরণে এ সভার আয়োজন করে জিয়া পরিষদ।\nবিএনপি মহাসচিব বলেন, নাইকো দুর্নীতির মামলা খালেদা জিয়ার বিরুদ্ধে চললেও কানাডার আদালতের রায়ে এই দুর্নীতির প্রমাণ মেলেনি। নাইকো দুর্নীতির মামলা এই সরকার করেছে। অথচ মূল যে মামলা কানাডাতে সেখানে আন্তর্জাতিক সালিশ নিষ্পত্তিকারী ট্রাইব্যুনালের রায়ের তথ্য গোপন করে রেখেছে এই সরকার।\nজিয়া পরিষদের সিনিয়র ভাইস-চেয়ারম্যান প্রফেসর ড. এম সলিমুল্লাহ খানের সভাপতিত্বে সভায় আরও বক্তব্য দেন বিএনপির স্থায়ী কমিটির সদস্য আমীর খসরু মাহমুদ চৌধুরী, ভাইস-চেয়ারম্যান শামসুজ্জামান দুদু প্রমুখ।


খোলা জানালা: এপার বাংলা, ওপার বাংলা\nএপার বাংলা, ওপার বাংলা\nপশ্চিম বঙ্গে সিঙ্গুরই এখন প্রধান খবর। এবার রাজ্য কংগ্রেস তাদের সিঙ্গুর কর্মসূচি ঘোষণা করল। অন্যদিকে মমতা হুমকি দিলেন আরো জোরালো আন্দোলনের। এখন তিনি গান্ধিজির পথে অনশন করছেন, এরপর তিনি সুভাষের মতন 'দিল্লি চলো' আহবান দিতে চলেছেন। মেধা পাটেকর, অরুন্ধুতি রায়, মহাশ্বেতা দেবী সবাই কোমর বেধেঁ আন্দোলনে নেমে পড়েছেন। আর এসএফআই এর সমাবেশে বামফ্রন্টের চেয়ারম্যান বিমান বসু জানিয়ে দিলেন যে তারাও পাল্টা প্রচারে নামবেন। মমতার আন্দোলনকে 'বাচ্চাদের মতন জেদ' বলে আখ্যা দিয়ে তিনি তৃণমূল নেত্রিকে আরো চটিয়ে দিলেন। মেধা পাটেকরকেও এক হাত নিলেন তিনি।\nএদিকে দিল্লীতে মুখ্যমন্ত্রীদের মিটিংএ সবাই একমত হয়েছেন যে শিল্পায়নের জন্য কৃষি জমিতে হাত দিতেই হবে, তাছাড়া উপায় নেই। রাজ্য জুড়ে জমিতে চাষ না করে কি করে কম জমিতে উন্নত মানের চাষ প্রণালী প্রয়োগ করে ফলন বাড়ানো যায় তার দিকে নজর দিতে হবে বলে মুখ্যমন্ত্রী জানান। এর থেকে পরিষ্কার যে মুখ্যমন্ত্রীও তার সরকারের সিঙ্গুর কর্মসূচি থেকে পিছু হটতে তৈরি নন। সব পক্ষেরই এক রাঁ - বিনা যুদ্ধে নাহি দিব সুচঁগ্র মেদিনী। পশ্চিমবঙ্গের গরম হাওয়ার আঁচ দিল্লিতেও পাওয়া যাচ্ছে, আর মমতা নিজে গিয়ে সেই আঁচ আরো গনগনে করে তুলবেন আশা করা যাচ্ছে।\nএদিকে বাংলাদেশের রাজনীতির আকাশেও বেশ মেঘ দেখা যাচ্ছে। অবাক হয়ে দেখলাম যে একদিকে ডঃ ইউনুস হাসিমুখে শান্তির জন্য নোবেল পুরস্কার নিলেন আর অন্য দিকে রাস্তায় সেনা মোতায়েন করার আজ্ঞা দিলেন সে দেশের রাষ্ট্রপতি। নির্বাচনের আগে বাংলাদেশ এখন সরগরম, দুই প্রধান দল, নির্বাচন উপদেষ্টা ও রাষ্ট্রপতির নানা কান্ডকারখানা নিয়ে।\nসব মিলিয়ে দুই বাংলা এখন গরম হয়ে উঠেছে। রাজনীতির গরম, বড় গরম। তাই এই শীতে মনে হয় রঙিন সোয়েটর, মোজা, গ্লাভস, মাংকি ক্যাপ পরা বাঙালিকে আর দেখা যাবে না।\nআবার কনফিউসিয়াস ভাইও রেগে গরম হয়ে আছেন বলে জানিয়েছেন। তার রাগের একটা কারণ হল যে ইটিভি বাংলায় সেনা মোতায়েনকে সেনা অভ্যুত্থান বলে বিবৃতি দেওয়া হয়েছে। আমি বলি কি, রাগবেন না। আমার মনে হয় যিনি নিউজটা লিখেছেন, তিনি নিশ্চয় বাংলায় কাঁচা, দুটোর মধ্যে তফাতটা নিশ্চয় জানেন না, তাই কঠিন একটা শব্দ মাথায় আসতেই সানন্দে বসিয়ে দিয়েছেন। আপনি একটা চিঠি লিখে চ্যানেলে আপনার প্রতিবাদ জানান। কিন্তু প্লিজ, অনশন করবেন না।\nট্যাগ পশ্চিমবঙ্গ, বাংলাদেশ, রাজনীতি\nবাংলাদেশের অবস্থা এবার ভালো হবার একটা সমভবনা আছে.\nবাংলাদেশের বর্তমান প্রধান উপদেস্টা চমৎকার চালাচ্ছে। আমি খুশি!\nবাকি রাজনৈতিক ব্যক্তিগুলোকেও ধরে ধরে খাঁচায় যদি বন্ধ করতো!\n2/09/2007 3:00 PM\nঅবাক হয়ে দেখলাম যে একদিকে ডঃ ইউনুস হাসিমুখে শান্তির জন্য নোবেল পুরস্কার নিলেন আর অন্য দিকে রাস্তায় সেনা মোতায়েন করার আজ্ঞা দিলেন সে দেশের রাষ্ট্রপতি।\nকেন অবাক হলেন ঠিক বুঝলাম না।\n6/03/2011 11:30 PM\n7/08/2015 9:47 AM


প্রশ্নঃ শফিক যদি রফিককে বিশ্বস্ত ও নির্ভরযোগ্য মনে করে অথচ রফিক তার বিপরীত হয়, তাহলে শফিককে সতর্ক করা কি জরুরি? নাকি তা গীবতের পর্যায়ভুক্ত হবে? – আপনার জিজ্ঞাসা\nপ্রশ্নঃ শফিক যদি রফিককে বিশ্বস্ত ও নির্ভরযোগ্য মনে করে অথচ রফিক তার বিপরীত হয়, তাহলে শফিককে সতর্ক করা কি জরুরি? নাকি তা গীবতের পর্যায়ভুক্ত হবে?\nউদ্দেশ্য যদি শফিকের হিতাকাংক্ষা হয়, তাহলে তা গীবতের পর্যায়ভুক্ত নয়। যেহেতু তামীর দারী (রঃ) বলেন, “ দ্বীন হল কল্যাণ কামনা করার নাম।” আমরা বললাম, ‘ কার জন্য ?’ তিনি বললেন, “ আল্লাহর জন্য, তার কিতাবের জন্য, তার রাসুলের জন্য, মুসলিমদের শাসকদের জন্য এবং মুসলিম জনসাধারণের জন্য।” (মুসলিম)\nজারীর ইবনে আব্দুল্লাহ (রঃ) কর্তৃক বর্ণিত, আমি রাসুলুল্লাহ (সঃ)এর নিকট নামাজ কায়েম করা, যাকাত দেওয়া ও সকল মুসলমানদের জন্য হিত কামনা করার উপর বায়আত করেছি। (বুখারি ও মুসলিম)


কী আছে যুবক-এর ভাগ্যে? | 170420| Bangladesh Pratidin|\n/ কী আছে যুবক-এর ভাগ্যে?\nপ্রকাশ : রবিবার, ১৮ সেপ্টেম্বর, ২০১৬ ০০:০০ টা প্রিন্ট ভার্সন আপলোড : ১৭ সেপ্টেম্বর, ২০১৬ ২৩:৪৯\nপ্রতারণার মাধ্যমে গ্রাহকের কাছ থেকে কয়েক হাজার কোটি টাকা হাতিয়ে নেওয়ার দায়ে অভিযুক্ত কোম্পানি যুব কর্মসংস্থান সোসাইটি (যুবক)-এর ভাগ্য নির্ধারণ হতে যাচ্ছে শিগগিরই। প্রতিষ্ঠানটিতে প্রশাসক নিয়োগ করে এর স্থাবর/অস্থাবর সম্পত্তি অধিগ্রহণ করে তা ক্ষতিগ্রস্ত গ্রাহকদের বুঝিয়ে দেওয়ার বিষয়ে ইতিবাচক অভিমত রয়েছে আইন মন্ত্রণালয়ের। তবে প্রতিষ্ঠানটিতে প্রশাসক নিয়োগ করার দায়িত্ব কার, সে বিষয়ে ঝামেলা বেধেছে। বাণিজ্য মন্ত্রণালয় বলছে, বিষয়টি অর্থ মন্ত্রণালয়ের ব্যাংক ও আর্থিক প্রতিষ্ঠানের। এর আগে তারা যুবক-এর বিষয়ে দুটি কমিশনও গঠন করেছিল। আবার ব্যাংক ও আর্থিক প্রতিষ্ঠান বিভাগ এ দায়িত্ব বাণিজ্য মন্ত্রণালয়ের বলে মত দিয়েছে। এ প্রেক্ষিতে বিষয়টি চূড়ান্ত করতে আগামীকাল আন্তঃমন্ত্রণালয় বৈঠক করবে অর্থ মন্ত্রণালয়। অর্থমন্ত্রী আবুল মাল আবদুল মুহিতের সভাপতিত্বে অনুষ্ঠেয় ওই বৈঠকে বাণিজ্য, স্বরাষ্ট্র ও আইন মন্ত্রণালয় ছাড়াও বাংলাদেশ ব্যাংকের প্রতিনিধি উপস্থিত থাকবেন।\n২০১০ সালে তখনকার আওয়ামী লীগ নেতৃত্বাধীন মহাজোট সরকার বাংলাদেশ ব্যাংকের সাবেক গভর্নর মোহাম্মদ ফরাসউদ্দিনকে চেয়ারম্যান করে ‘যুবক’ বিষয়ে যে তদন্ত কমিশন গঠন করেছিল, সেই কমিশনের প্রতিবেদন অনুযায়ী প্রতারণার মাধ্যমে ২ হাজার ৫৮৮ কোটি টাকা গ্রাহকদের কাছ থেকে হাতিয়ে নিয়েছে যুবক। এই অর্থ নেওয়া হয় ৩ লাখ ৩ হাজার ৭০০ গ্রাহকের কাছ থেকে। এ অর্থ গ্রাহককে ফেরত দিতে ও সব স্থাবর, অস্থাবর সম্পত্তি উদ্ধারের জন্য ২০১৩ সালে যুবকে প্রশাসক নিয়োগের সুপারিশ করে সাবেক যুগ্ম সচিব রফিকুল ইসলামের নেতৃত্বাধীন ‘যুবক কমিশন’। এরপর থেকেই প্রশাসক নিয়োগে চিঠি চালাচালি ও একের পর এক সভা করে চলেছে অর্থ এবং বাণিজ্য মন্ত্রণালয়। এদিকে যৌথ মূলধনী কোম্পানি ও ফার্মসমূহের নিবন্ধকের কার্যালয়ের (আরজেএসসি) মাধ্যমে প্রশাসক নিয়োগের আলোচনা হলেও আপাতত তা সম্ভব নয় বলে মনে করেন সংশ্লিষ্টরা। কর্মকর্তারা জানান, যুবক-এর সম্পত্তি সারা দেশে ছড়িয়ে-ছিটিয়ে আছে। ফলে প্রশাসক নিয়োগের মাধ্যমে ওই সম্পদ নিজ ব্যবস্থাপনায় নিয়ে গ্রাহকদের বুঝিয়ে দেওয়ার মতো আইনি কাঠামো নেই আরজেএসসি’র। এ ছাড়া প্রতিষ্ঠানটির নিজস্ব কোনো অফিসও নেই। সূত্রগুলো জানায়, আইন মন্ত্রণালয়ের মতামত পাওয়া গেলেও যুবক-এ সরকারের নির্বাহী আদেশে প্রশাসক নিয়োগ সম্ভব হবে না। এ জন্য উচ্চ আদালতে মামলা করতে হবে। ওই মামলার পরিপ্রেক্ষিতে আদালত প্রশাসক নিয়োগের আদেশ ও ওই আদেশ বাস্তবায়নের কর্তৃপক্ষ ঘোষণা করে দিতে পারে। সে ক্ষেত্রে আর কোনো ঝামেলা থাকবে না।\nবাণিজ্য মন্ত্রণালয়ের সিনিয়র সচিব হেদায়েতুল্লাহ আল মামুন এ বিষয়ে বাংলাদেশ প্রতিদিনকে বলেন, যুবক-এ প্রশাসক নিয়োগের বিষয়ে আইন মন্ত্রণালয়ের মতামত রয়েছে। তবে এটি কীভাবে কোন সংস্থার মাধ্যমে হবে সেটি চূড়ান্ত করতে হবে। আশা করছি, সোমবারের (১৯ সেপ্টেম্বর) সভায় যুবক বিষয়ে একটি দিক-নির্দেশনা পাওয়া যাবে।\nগত ফেব্রুয়ারিতে আইন মন্ত্রণালয় যুবক-এ প্রশাসক নিয়োগের পক্ষে মত দেয়। এতে বলা হয়, প্রচলিত আইন অনুযায়ী অভিযুক্ত কোম্পানিটিতে প্রশাসক/রিসিভার নিয়োগ অথবা সরকার যেরকম মনে করে, সে অনুযায়ী (যুবক)-এর স্থাবর/অস্থাবর সম্পত্তির ওপর কর্তৃত্ব জারি করতে পারবে। এর আগে ক্ষতিগ্রস্ত গ্রাহকের অর্থ ফেরত দিতে ২০১৫ সালের মার্চে যুবকে প্রশাসক নিয়োগ ও প্রতারণার দায়ে অভিযুক্ত এমএলএম কোম্পানিগুলোকে শাস্তি দিতে একটি বিচারিক কমিশন গঠনের প্রস্তাব ভেটিংয়ের জন্য আইন মন্ত্রণালয়ে পাঠায় বাণিজ্য মন্ত্রণালয়। প্রস্তাবিত কমিশনের নেতৃত্বে একজন অবসরপ্রাপ্ত বিচারপতি বা সচিব পদমর্যাদার কর্মকর্তাকে রাখার কথা উল্লেখ করা হয়। এরপর দীর্ঘ প্রায় এক বছর পরীক্ষা-নিরীক্ষা শেষে এ ধরনের মতামত দেয় আইন মন্ত্রণালয়।\nজানা গেছে, আইন মন্ত্রণালয়ের মতামত পাওয়ার পর গত এপ্রিলে যুবক-এর বিষয়ে পরবর্তী করণীয় জানতে প্রধানমন্ত্রীর কার্যালয়ে একটি সারসংক্ষেপ পাঠায় বাণিজ্য মন্ত্রণালয়। ওই সারসংক্ষেপে যৌথ মূলধনী কোম্পানি ও ফার্মসমূহের নিবন্ধকের কার্যালয়ের ব্যবস্থাপনায় প্রাথমিকভাবে কোম্পানিটিতে প্রশাসক নিয়োগ দেওয়া যেতে পারে বলে উল্লেখ করা হয়। এর জবাবে বিষয়টি নিয়ে অর্থমন্ত্রীর সঙ্গে আলোচনা করে পরবর্তী পদক্ষেপ গ্রহণের পরামর্শ দেন প্রধানমন্ত্রী শেখ হাসিনা। তবে ওই সময় বাজেট ও বাংলাদেশ ব্যাংকের রিজার্ভ চুরির ঘটনা নিয়ে ব্যস্ত থাকায় অর্থমন্ত্রী এ বিষয়ে আলোচনার সময় বের করতে পারেননি বলে জানা গেছে। শেষে গত ৮ সেপ্টেম্বর যুবক বিষয়ে সিদ্ধান্ত নিতে আন্তঃমন্ত্রণালয় বৈঠক আহ্বান করে বিভিন্ন মন্ত্রণালয়ে চিঠি পাঠায় ব্যাংক ও আর্থিক প্রতিষ্ঠান বিভাগ।\n১৯৯৪ সালে সদস্যদের মধ্যে ক্ষুদ্রঋণ বিতরণের মধ্য দিয়ে যুব কর্মসংস্থান সোসাইটির (যুবক) আত্মপ্রকাশ। ১৯৯৭ সালে প্রতিষ্ঠানটি সোসাইটিজ অ্যাক্টের আওতায় নিবন্ধন নেয়। এরপর জয়েন্ট স্টক কোম্পানি থেকে নিবন্ধন নিয়ে প্রায় ২০ ধরনের ব্যবসা শুরু করে। ২০০৬ সালে স্বরাষ্ট্র মন্ত্রণালয় ও বাংলাদেশ ব্যাংকের পৃথক তদন্তে গ্রাহকের সঙ্গে প্রতারণা করে অর্থ সংগ্রহের ঘটনা বেরিয়ে আসে। আওয়ামী লীগ নেতৃত্বাধীন মহাজোট সরকার ক্ষমতায় এসে ২০১০ সালে যুবকের মাধ্যমে প্রতারিত গ্রাহকের অর্থের পরিমাণ জানতে কেন্দ্রীয় ব্যাংকের সাবেক গভর্নর ফরাসউদ্দিনকে চেয়ারম্যান করে একটি তদন্ত কমিশন গঠন করে। ওই তদন্ত কমিশনের সুপারিশ অনুযায়ী ২০১১ সালের মে মাসে সাবেক যুগ্ম সচিব রফিকুল ইসলামকে চেয়ারম্যান করে গঠন করা হয় যুবক-বিষয়ক স্থায়ী কমিশন। এই কমিশনের দায়িত্ব ছিল যুবকের সম্পদ আয়ত্তে নিয়ে গ্রাহকের পাওনা পরিশোধের। কিন্তু আইনি জটিলতায় সেটি করতে সমর্থ হয়নি কমিশন।


Prefabricated শিল্পকৌশল ইস্পাত গঠন গুদাম Gable ফ্রেম হালকা মেটাল বিল্ডিং\nবাড়ি\tপণ্যইস্পাত কাঠামো গুদাম\nবড় ইমেজ : Prefabricated শিল্পকৌশল ইস্পাত গঠন গুদাম Gable ফ্রেম হালকা মেটাল বিল্ডিং\nআপনার পেমেন্ট পেয়ে 30 দিন পরে\nনীল, সবুজ, সাদা ধূসর ইত্যাদি\nGable ফ্রেম হালকা মেটাল বিল্ডিং Prefabricated শিল্পকৌশল ইস্পাত কাঠামো গুদাম\nস্টিলের কাঠামো ভবন একটি নতুন ধরনের ভবন যা ব্যাপকভাবে কর্মশালা, গুদাম, অফিস ভবন, স্কুল ভবন, হ্যাঙ্গার, গাড়ী পার্কিং, স্টেডিয়াম ect হিসাবে ব্যবহৃত হয়। এটি সহজ সমাবেশ, দ্রুত ইনস্টলেশন, দীর্ঘ জীবন, কারণগুলি ব্যবহার করে পুনর্ব্যবহারযোগ্য, ইস্পাত কাঠামো ভবনগুলি ঐতিহ্যগত কংক্রিট ভবনগুলি বা ইট ভবনগুলি প্রতিস্থাপন করে।\n1. ওয়াইড স্প্যান: একক স্প্যান বা একাধিক স্প্যান্স, সর্বাধিক স্প্যান মধ্যম কলাম ছাড়া 36 মি ।\n2. কম খরচে এবং রক্ষণাবেক্ষণ : গ্রাহক অনুরোধ অনুযায়ী ইউএসডি 35 / এম2থেকে USD70 / m2 একক মূল্যের পরিসীমা ।\n3. দ্রুত নির্মাণ এবং সহজ ইনস্টলেশন : সময় সঞ্চয় এবং শ্রম সঞ্চয় ।\n4. দীর্ঘজীবন ব্যবহার করে দীর্ঘ: 50 বছর পর্যন্ত ।\n5. সুন্দর চেহারা ।\n6. অন্যদের: পরিবেশগত সুরক্ষা, স্থিতিশীল গঠন, উচ্চ ভূমিকম্প-প্রমাণ, জল প্রমাণ এবং অগ্নি প্রমাণ , এবং শক্তি সংরক্ষণ।\nগত কয়েক মাসে আমরা কিছু প্রধান বিদেশি প্রকল্প পরিচালনা করেছি:\nশিল্পকৌশল গুদাম (23000M2) ---- ম্যানিলা, ফিলিপাইন\nগুদাম (10080M2) ---- নাইজেরিয়া\nতিন ওয়ার্কশপ (1২000 এম 2) ---- মালি\nচা ওয়ার্কশপ (1600 এম 2) ---- মরিশাস\nখনি মেরামতের (3500M2) --- বলিভিয়া\nতিন-তলা সুপারমার্কেট (1২00 এম 2) --- জামাইকা\nআমাদের কোম্পানির উপকারিতা:\n1. আনুষাঙ্গিক ও পৃষ্ঠ চিকিত্সা করুন\nমান এবং খরচ নিয়ন্ত্রণ করতে সহজ;\n2. বড় ও সম্পূর্ণ সরবরাহ চেইন\nআমরা সরাসরি এবং বড় নির্মাতারা থেকে কিনতে, তাদের এজেন্ট না;\n3. কঠোর QC policty\n- আমাদের পণ্য প্যাকেজ আগে আকার পরীক্ষা, পরিষদ পরীক্ষা এবং যান্ত্রিক সম্পত্তি পরীক্ষা পাস করা আবশ্যক;\n4. কাস্টমাইজড আকার পণ্য\nপ্রতি গ্রাহকের প্রয়োজন অনুযায়ী;\n5. সমৃদ্ধ অভিজ্ঞতা Deisgn, উত্পাদনের এবং সেবা টিম\n6. রপ্তানীর জন্য কনভেনশিয়াল পরিবহন এবং পরিবেশ\nগুয়াংডং-এ অবস্থিত, যা গুয়াংঝু এবং শেনঝেনের কাছাকাছি একটি শিল্প নগরী।\nসুতরাং, নীচের হিসাবে তদন্ত সঙ্গে অবিলম্বে আমাদের সাথে যোগাযোগ করতে দ্বিধা করবেন না!\nআমরা বিভিন্ন গ্রাহকদের জন্য বিভিন্ন ধরণের প্যাকিং পদ্ধতি সরবরাহ\n1. বেজ জ্যাকস, ইউ হে জ্যাকস, বেস প্লেটস ইত্যাদি ছোট পণ্যগুলির জন্য বিনামূল্যে পাতলা পাতলা কাঠের কেস।\n2. দীর্ঘ দীর্ঘ পণ্যের জন্য বিনামূল্যে সহজ বান্ডিল, যেমন লেডারস, ট্রাস লেজার ইত্যাদি।\n3. Planks ইত্যাদি জন্য বিনামূল্যে পাতলা পাতলা কাঠ pallets।\n4. সর্বাধিক পণ্য জন্য ইস্পাত pallets / racks চার্জ।\nপ্যাকেজের আকার কাস্টমাইজড, গ্রাহকের প্রয়োজনীয়তা এবং পণ্যের আকারের উপর নির্ভর করে।\nপরিমাণ (স্কয়ার মিটার) 1 - 5000 > 5000\nকিভাবে উদ্ধৃতি পেতে\nযদি আপনার আঁকা থাকে, আমাদের সাথে অঙ্কন ভাগ করে নেওয়ার জন্য স্বাগতম, আপনার আঁকা ভিত্তিক quoation করা হবে।\nআমাদের চমৎকার নকশা দল আপনার জন্য ইস্পাত গঠন কর্মশালা গুদাম নকশা হবে। যদি আপনি নিম্নলিখিত তথ্য দেন, আমরা আপনাকে একটি সন্তোষজনক অঙ্কন দিতে হবে।\n1 অবস্থান (কোথায় নির্মিত হবে?) কোন দেশ? কোন শহর?\n3 বায়ু লোড (সর্বোচ্চ বায়ু গতি) _____ এন / এম 2, _____ কিমি / ঘ, _____ মি / সে\n4 তুষার লোড (সর্বাধিক স্নো উচ্চতা) _____ এন / এম 2, _____ মিমি, তাপমাত্রা পরিসীমা?\n5 ভূমিকম্প ভূমিকম্প _____level\n6 ইটওয়াল প্রয়োজন বা না হলে হ্যাঁ, 1.2 মিটার উচ্চ বা 1.5 মিটার উচ্চ? বা অন্যান্য?\n7 তাপ নিরোধক যদি হ্যাঁ, EPS, ফাইবারগ্লাস উল, rockwool, PU স্যান্ডউইচ প্যানেল সুপারিশ করা হবে;\nযদি না হয়, ধাতু ইস্পাত শীট ঠিক হবে। পরের খরচ প্রাক্তন চেয়ে অনেক কম হবে।\n8 দরজা পরিমাণ এবং আকার _____units, _____ (প্রস্থ) মিমি * _____ (উচ্চতা) মিমি\n9 উইন্ডো quanity এবং আকার _____units, _____ (প্রস্থ) মিমি * _____ (উচ্চতা) মিমি\n10 ক্রেন প্রয়োজন বা না যদি হ্যাঁ, _____units, সর্বোচ্চ। ওজন উদ্ধৃত করা; সর্বোচ্চ। _____M উচ্চতা উদ্ধরণ\nচতুর্থাংশ 1। আপনি কারখানা বা ট্রেডিং কোম্পানি উত্পাদন হয়?\nউত্তরঃ আমরা কারখানা তৈরি করছি। এবং আপনি পরিদর্শন জন্য আমাদের পরিদর্শন স্বাগত জানাই। মান নিয়ন্ত্রণ প্রবাহ আপনি আমাদের পেশাদারী প্রদর্শন করবে। এছাড়াও আপনি সেরা মূল্য এবং প্রতিযোগী মূল্য ভোগ করবে।\nQ2 এর। আপনার দাম অন্য কোম্পানি সঙ্গে প্রতিযোগিতামূলক হয়?\nউত্তর: আমাদের ব্যবসায়িক উদ্দেশ্য একই মূল্যের সাথে একই মানের এবং সর্বোত্তম মানের সাথে সর্বোত্তম মূল্য দিতে হয়। আমরা আপনার খরচ হ্রাস করতে পারেন আমরা সবকিছু করতে হবে।\nচতুর্থাংশ 3। আপনি ইনস্টলেশন জন্য সেবা দিতে?\nউত্তর: আমরা বিনামূল্যে জন্য বিস্তারিত ইনস্টলেশন আঁকা দিতে হবে। এবং যদি আপনি প্রয়োজন, আমরা এমনকি একটি দল ইনস্টলেশনের পরিচালক হিসেবে ইঞ্জিনিয়ারদের পাঠাতে পারে।\nQ4 ই। আপনি ধারক লোডিং পরিদর্শন গ্রহণ?\nউত্তর: কনটেইনার লোডিংয়ের জন্য নয়, উৎপাদন সময় সময় যে কোন সময় আপনাকে পরিদর্শক পাঠানোর জন্য আপনাকে স্বাগতম।\nQ5। আপনি আমাদের জন্য নকশা সেবা প্রস্তাব?\nউত্তর: হ্যাঁ, আমরা আপনার প্রয়োজনীয়তা হিসাবে সম্পূর্ণ সমাধান আঁকা ডিজাইন করতে পারে। তারা অটো সিএডি, পিকেপিএম, এমটিএস,3ডি3এস ইত্যাদি সফ্টওয়্যার ব্যবহার করে। আমরা নিকট ভবিষ্যতে আপনার সাথে আন্তরিক ব্যবসায়িক সহযোগিতা প্রতিষ্ঠা করতে পেরে আনন্দিত হব।\nQ6। প্রসবের সময় কি?\nএকটি: ডেলিভারি সময় আদেশ পরিমাণ উপর নির্ভর করে। সাধারণত, আমানত গ্রহণের 30 দিন পর প্রসবের সময় হবে।\nQ7। কিভাবে আপনি আপনার প্রকল্পের জন্য একটি উদ্ধৃতি পেতে পারেন?\nউত্তর: আপনি আমাকে আপনার বিস্তারিত তথ্য দেওয়ার জন্য ট্রেড ম্যানেজারের মাধ্যমে যে কোন সময় আমার সাথে চ্যাট করতে পারেন অথবা আপনি আমাদের প্রশ্নপত্রে (নীচের আমার ইমেলের মাধ্যমে) পূরণ করতে পারেন এবং আমাদের কাছে আবার পাঠাতে পারেন। আমরা আপনাকে ASAP সেরা উদ্ধৃতি দিতে হবে। আপনার সহযোগিতার জন্য ধন্যবাদ.\nইস্পাত গুদাম ভবন,\nprefabricated গুদাম ভবন\nপোল্ট্রি খামার ইস্পাত গুদাম নির্মাণ / ইস্পাত ফ্রেম সংগ্রহস্থল ভবন আকার কাস্টম\nচাঙ্গা কংক্রিট মিক্স স্টিল গঠন শিল্পকৌশল বিল্ডিং / ইস্পাত Prefab বিল্ডিং\nহালকা ইস্পাত কাঠামো গুদাম বিল্ডিং গ্যারেজ স্ট্রজেস এইচ-সেকশন বিম\nQ235B / Q345B ইস্পাত Prefab বিল্ডিং, হালকা ইস্পাত গুদাম নির্মাণ\nশিল্পকৌশল ইস্পাত বিল্ডিং গুদাম / বড় স্প্যান ফ্রেম ইস্পাত গঠন\nব্যবহার: করিডোর, গ্যালারী, সেতু


একটি ভুল হয়েছে৷\t1.- 20. অনুসন্ধানের ফলাফল: 536 একটি ভুল হয়েছে৷\t536 ফলাফল\nইউক্রেনে ধ্বংস ও মৃত্যু আতঙ্কের এইসব দিন-রাত্রি 20.04.2022\nআতঙ্কহীন কোনো মুহূর্ত নেই৷ পর্যাপ্ত আহার, নিদ্রার নিশ্চয়তাও নেই কারো জীবনে৷ রাশিয়ার হামলায় প্রায় ধ্বংসস্তূপে পরিণত হওয়া ইউক্রেনে তবু কেউ খেলায় কিংবা বইয়ের পাতায় আনন্দ খোঁজেন, কেউ কেউ ঘুরতেও বের হন...৷ দেখুন ছবিঘরে...\nইউক্রেন ছেড়ে আসা মানুষের জন্য ইইউ-র নীতি 29.03.2022\nরাশিয়ার হামলার পর ইউক্রেন ছেড়ে প্রতিবেশী দেশগুলিতে চলে এসেছেন প্রায় ৬০ লাখ মানুষ। শেষপর্যন্ত কোথায় আশ্রয় পাবেন তারা?\nকুষ্টিয়ার লালন শাহ মাজার 09.03.2022\nকুষ্টিয়ার কুমারখালীর ছেউড়িয়া গ্রামে বাউল সম্রাট লালন শাহের কবরকে কেন্দ্র করে গড়ে উঠেছে আখড়া বা মাজার৷ ১৮৯০ সালে লালনের মৃত্যুর পর তার ভক্তরা সেখানে ভিড় করতে থাকেন৷ লালন শাহ প্রায় ৩০০ গান রচনা করেন বলে গবেষণায় জানা যায়৷\nমসলিন ফিরিয়ে আনার চেষ্টা চলছে 07.03.2022 | 02:38 মিনিট\nবলা হতো, মসলিনের শাড়ি এতই পাতলা যে, একটি আংটির রিংয়ের মধ্য দিয়ে পুরো শাড়ি ঢুকিয়ে দেয়া যায়৷ প্রায় দুশ’ বছর আগে হারিয়ে যাওয়া সেই মসলিনের ঐতিহ্য ফিরিয়ে আনার চেষ্টা চলছে৷\n‘তিন দফা মিলিয়ে প্রায় ৩৫০ দিন ধরে আমাদের আন্দোলন চলছে‘ 03.03.2022 | 04:07 মিনিট\nপোল্যান্ড সীমান্তে বাংলাদেশিদের সহায়তায় দূতাবাস, প্রবাসীরা 02.03.2022\nযুদ্ধ থেকে বাঁচতে ইউক্রেন থেকে প্রায় তিন থেকে পাঁচশ বাংলাদেশি মেডিকা সীমান্ত দিয়ে পোল্যান্ডে ঢুকেছেন৷ মঙ্গলবার বাংলাদেশিদের জন্য বাসের ব্যবস্থা করে পোল্যান্ডের বাংলাদেশ দূতাবাস৷ কয়েকজন প্রবাসী বাংলাদেশিও এগিয়ে এসেছেন৷


চৌগাছায় বিএনপি নেতা মাস্টার কুদ্দুসের ইন্তিকাল\nচৌগাছা (যশোর) সংবাদদাতা: যশোরের চৌগাছা উপজেলা পাশাপোল ইউনিয়ন বিএনপি’র সভাপতি মাস্টার মোস্তÍফা রুহুল কুদ্দুস (৪৮) ইন্তিকাল করেছেন ( ইন্না লিল্লাহি ওয়া ইন্না ইলাইহি রাজিউন)। উপজেলা বিএনপি’র সহসভাপতি এমএ ছালাম এ মৃত্যুর সত্যতা নিশ্চিত করেছেন। তিনি উপজেলার দশপাকিয়া গ্রামের মৃত খলিলুর রহমান গোলদারের ছেলে ও দশপাকিয়া মাধ্যমিক বিদ্যালয়ের সহকারী শিক্ষক।\nতার এ অকাল মৃত্যুতে রাজনৈতিক দলের নেতা ও বিভিন্ন মহল শোক প্রকাশ করেছেন। তার পারিবারিক সূত্রে জানাযায় রবিবার সকালে তিনি অন্য দিনের ন্যায় খুব সকালে স্কুলে ছেলে-মেয়েদের কচিং করাতে ভাড়ী থেকে বের হন। তিনি স্কুলে পৌছানোর পর হঠাৎ বুকে ব্যাথা অনুভব করেন।\nএ খবর জানতে পেরে তার স্বজনরা স্থানীয় লোকজনের সহযোগীতায় তাকে যশোর ২৫০ শয্যা জেনারেল হাসপাতালে নিয়ে যায়।\nহাসপাতালে নিয়ে গেলে সেখানে কর্তব্যরত ডাক্তার তাকে মৃত বলে ঘোষনা করেন। তিনি দলীয় মনোনয়ন (প্রতীক ধানের শীষ) নিয়ে পরপর দুইবার পাশাপোল ইউনিয়ন পরিষদের চেয়ারম্যান পদে নির্বাচন করেছেন।\nতিনি স্ত্রী ও ১ পুত্রসহ বহুগুণগ্রাহী রেখে গেছেন।\nএদিকে দীর্ঘ দিন ইউনিয়ন বিএনপি’র সভাপতি মাস্টার মোস্তÍফা রুহুল কুদ্দুসের মৃত্যুর খবর ছড়িয়ে পড়লে রাজনৈতিক সহকর্মী, শিক্ষক, শিক্ষার্থী ও এলাকাবাসীর মধ্যে শোকের ছায়া নেমে আসে। মুহূর্তের মধ্যে এ হৃদয় বিদারক পরিবেশের সৃষ্টি হয়।\nএ দিকে তার মৃত্যুতে শোকাহত পরিবারের প্রতি সমবেদনা ও শোক প্রকাশ করেছেন জেলা যশোর জেলা বিএনপির ভারপ্রাপ্ত সভাপতি শামছুল হুদা, সাধারণ সস্পাদক এ্যাড. সৈয়দ সাবেরুল হক সাবু, যুগ্ন-সাধারণ সম্পাদক মিজানুর রহমান খান, সাংগঠনিক সম্পাদক দেলোয়ার হোসেন খোকন, সহ-সভাপতি এ্যাড. ঈসা হক প্রমুখ।